
CAPUT 1. 



Unde orta fuerit Horatii cum veteribus poetis contentio. 



Non sine longis et acerbis controversiis latinae 
litterae a pristina consuetudine ad novam disciplinam 
provectae , et lantum propria et peculiari indole quan- 
tum arte ipsa immutatae , Csesarem Augustum auspi- 
cem, magistrosque et exempla Virgilium Horatiumque 
et nonnuUos alios agnoverunt. Quautie molis fuerat 
antiquam civitatem ad unius regimen fleclere , tantae 
Juit componere liles de liberalibus studiis, nee mino- 
rem pugnam eximii poetae contra inimicos sustinue- 
runt, quam cum adversis partibus Augustus. Quemad- 
modum Caesari Brutus et Cassius, ita multi scriptores 
et grammatici obstiterunt Virgilio ; babuerunt sua 
bella versus, 

Ea tamen difticillimum est enarrare , quia plerique 
milites vel duces ipsi longinquitate' et mediocrilate 
rerum gestarum evanuerunt , quorum memoriam ex- 
suscitare , nomina ad lucem educere , opera denique 
oblilerata et perdita ex ruderibus temporum eruere 
nequidquam enitamur. Splendet emersa ex istis tene- 
bris quae alios oppresserunt nonnuUorum virorum 
fama , quam lacessitam fuisse multorum simuUatibus 
et pelitam hostilibus telis ita ut victoria diulius anceps 
fuerit, vix credibile videtur: res tamen ita se habuit. 
Sed nisi plurima documenta superessent , quorum 
auxilio res praeteritas investigare licet , quis dubitaret 
quin eadem auctoritate olim noslris majoribus ac nobis 
hodie Cornelius Raciniusque subnixi fuissent? Habe- 
mus autem libellos et carmina quibus nostrse aelatis 
maxima ingenia elevabantur; perierunt contra Virgilii 
et Horatii nobiles aut ignobiles , inepti simul et faceti 
oppugnalores. Quos nunquam novissemus , nisi ipse 
suos hostes scriptis tetigisset Horalius , et servavisset 
qui eum volebant exterminare. 

Reperiuntur enim in Horatii sermonibus et epistolis 
multi loci quos perspicere et explicare non ingrati 
forsan operis foret , ubi cum ignotis quibusdam ad- 
versariis rixatur, veteresque poetas cum recentibus 
collatos non ita leniter, quanquam lepidissime irridet. 
Quare igitur vir acutissimi judicii antiquos persecutus 
fuerit, quos sequaliui^ infensos habuerit, qua deinde 
via lalinas litteras paulatim ad meliorem disciplinam 
converterit, velimus expositum. 

Primum autem quaerendum est cur antiquitati diem 
dixerit : num consulto an casu, num sponte an se 
ipse defensurus , num general! quadam et philoso- 



__- 7 - - 

phica ratione de aritiquis rebus inductus ut eas negli- 
geret , an aequalibus responsurus qui nimia longin- 
quorum saeculorum admiratione delirabant ? Num lit- 
teras semper progredi et alliore spiritu in dies afflari 
censebat, an solummodo, perstrictis breviter priorum 
scriptorum viliis , falsam vulgi de istis opinionem 
impugnare et aequalium suorum causam agere susce- 
perat ? 

Quam rem , ut non temere dirimendam putemus , 
quum vel in illis Horatii versibus quibus pristinorum 
« annosa volumina vatum » non tanli aestimanda ju- 
dicat , hujus qua^stionis num nova semper veteribus 
praestent , veluli adumbrata argumenta deprehendere 
liceat ; sic privatas simultates illis slgnificari , et de 
temporariis quibusdam inter scriptores discriminibus 
illic agi audeamus asserere. 

Nempe non nisi paulatim ilia apud sapientes de 
qua etiam nunc plerique disputant , opinio pernotuit, 
jes humanas ad meliorem finem in dies spectare. 
Non enim pulcherrimam , sed levem et tantum non 
incertam Ciceronis imaginem qua hominibus suadet 
ut viam ad meliora ducentem semper sequanlur , (1) 
ad id valere arbitramur , ut quemquam antiquorum 
banc quam vocamus de continuo humani generis pro- 
fectu ralionem usurpavisse appareat. Quin , hoc ita 
nalura comparatum est, ut plurimi, quanquam rerum 
et hominum pristinorum incuriosi , aequalia tamen 
sibi fastidiant , et quidquid sibi aul virtu tis , aut feli- 
cilatis, aut ingenii deesse comperiant, id non sperent 
lore apud posleros , sed apud majores valuisse con- 

:i) Cir. ivp. I, -2. 

fidant et quasi meminerint. Sua sane inest tristitia 
rebus quae nos circumdant, vel si admodum prosperae 
videantur , sunt cuilibet viro vivenli , vel praestantis- 
simo , sua vitia quibus offendimur ; sunt denique 
omnibus iis qusB vivunt suae lacrimae , et eo ipso for- 
san quod vivunt , niagis imperfecta videntur et ca- 
duca ; quodcumque in illis vanum aut vitiosum aut 
ridiculum est perspicimus , et ea propiora niorti sen- 
timus quam quae jam pridem perierunt. Suus contra 
elapsis rebus est decor et gratia quaedam , ipsa lon- 
ginquitate et recessu aucta , quura non jam malis 
laboravisse, sed omnia quibus indigemus pleniora et 
laetiora , ut suspicamur , habuerint. Illuc ergo spes 
nostras et banc vitae felicioris memoriam qua duci- 
mur , referimus , ita ut ibi tantum aliquid boni sit , 
ubi nihil vitae. 

Inde haec aetatis beatissimae et antiquissimae religio 
orta est , poetico lepore commendata , qua scriptores 
illustraverunt tempera fabulosa ubi vixdum homines 
erant , adeo quidquid vere humanum est tristius et 
corruptius apparebat. Inde recantata apud omnes de 
humani generis pejore in dies fato querela, quam vel 
Augusti tempore viri maxime egregii , Virgiliusque (1) 



(I) Virg. Georg. I, 126 et seqq. — At hos versus quibus Satur- 
niam aetatem memorat Virgilius , qua homines nulla cura victum, 
opes , vestitum accipiebant , cxcipit locus , nostra scntentia insi- 
gnis, in quo secutus Lucretii cxcmplum vct(?remque de Prome- 
theo ignis raplore fabulam, depingit quis vere fuerit hominum 
progrossus, quum artes multo sudore et ingenio inventas miratur, 
ita ut haec tempora ubi homines algent et sitiunt et esuriunt ct 
improbe laborant multo meliora videantur propter doctrinarum 
miracula, pristino illo ct fabuloso saeculo cui nullam fidem adhi- 
beri a pocta certum est. Quis voro contendat Virgilium intellcxisso 
aut saltern dixis.se eos hominum profectus majores semper fu- 
turos ? 

et Ovidius (4) atque Horatius ipse, (2) Graeconim exern- 
plo , sed forsilan nulla adhibita fide, canebant. Quan- 
quam enim in his de beata priscorum hominum vita 
carminibus , nihil prseter locum quemdam commu- 
nem videre est, non inde tamen colligendum Ovidium 
aut Horaiium , qui politam OBtatis suae urbanitatem et 
mores magis humanos incompta? rusticitati et silvestri 
vitae multo praeferendos certe credebant , ideo provi- 
disse aliquid de futuris hominum fatis. 

Diversa profecto et nostras doctrina? magis accom- 
modata ratio circa Horatium coeperat non cum mi- 
nima laude vulgari et fiduciam obtinere ; namque 
Epicurei non auream et longo felicitatis tenore placi- 
dissimam vitam primes homines , innocuee naturae 
progeniem innocuam, duxisse contendebant, sed con- 
tra, e dura et horrida terra durum et horiidiim genus 
hominum exortum esse, qui aegre inter inimica omnia 
turpem victum rapiendo et pugnando coluissent. Quam 
opinionem per se ipsam. prorsus probabiliorem tam 
claro versuum splendore Lucretius ita decoraverat, ut 
non jam carmina prioris fabulae illecebras desiderare 
viderentur. Lucretium deinde ipse Horatius secutus 
est , qui , quum « nullius addictus jurare in verba 
magistri » esset , tum etiam in multi? carminum locis 
de nequiore aequalium suorum indole questus, Epicurei 
tamen poetae placita breviter fideli interpretatione 

(1) Ov. Metam. I, pass. 

(2) Hor. od. Iir, 6, 37. 

Damnosa quid non immiuuit dies ? 
Aetas parentum , pejor avis , tulit 

Nos nequiores, mox daturos 

Progeniem vitiosioroni. 



exposuit , (1) quomodo primis terris prorepentes 
homines jam pugnis fustibusque ob vilem cibum 
certavissent , mox incepissent loqui , denique urbes , 
leges invenissent et societatem civilem. Quid mirum 
igitur si ita ingenio ad omnia intelligenda et pro- 
banda quae audacia et recentia erant aplus , in ipsis 
quoque litteris aetatis suae causam egerit? 

Ne tamen temere in banc rationem ultra progre- 
diamur , animadvertamus illos qui fabulam respue- 
bant, baud multum de re quam quaerimus intellexisse. 
Qua enim inquieti animi acerbitale et dolore in de- 
generes aevi sui mores Lucretius invehitur , quos , 
etsi forsan primo adspectu mitiores , multo tamen 
agresti anliquitate deteriores arbilratur? Qua vehe- 
mentia bumanurm genus praeceps ad ruinam currere 
ostendit? Qua laetitiae amaritudine proximum et bo- 
, rainum et ipsius terrae exitium prospiciens , exsultat ! 
Nunquam sane auream et candidam aetatem fuisse 
quam veteres praedicabant , asserit , et prima ilia 
tempora ferrea admodum et turpia depingit ; atta- 
men baec inscio quidem illi vere est aetas aurea, quum 
ab ea miserrima vitae crudelilate in multo crudeliorem 
et miseriorem mortales sine uUa mora prolapsi sint. 
Cavendum etiam ne ab illo petamus, quod nunc nostra 
interest, num saltem littera} fructus semper suaviores 



I) Hor. Sat. I, 3, 99 et seqq. 

Qunm prorepsciiunt primis aniinalia terris, 
Mutum et turpc pecus, giandcm atquc cubilia propter 
Unguibus et pugnis, dein fustibus, atqiie ita porro 
Pugnabant armis quae post fabricaverat usus ; 
Donee verba, quibus voces sensiisque notarent, 
Nominaque invenere ; dehinc absisterc bello , 
Oppida ca3perunt munire, ct ponerc leges, 
Xe (juis fur ossot, m^u latro., neu quis adulter. 

et uberiores profuderiiit , quippe qui responsurus 
fuisset hoc ipso maturatam humani generis perniciem, 
quod litterarum delinimentis sensim pellecti fuerint , 
et sua ingenti ac prope divina vi ingenii usurus fuisset 
ut ingenia aequalium insectaretur. 

Nusquam igitur apud antiquos ante Horatium et in 
ipso Horatio, ne apud Epicureos quidem , homines 
quotidiano quodam culturae et -felicitatis gradu profi- 
cere acceptum fuit , nedum eos ingenio et arte 
scribendi crescere crederetur ; nusquam fuit de col- 
latis praeteritorum temporum cum recentis aevi meritis 
disceptatio. 

Ad hoc non fieri poterat ut Horatii tempore de 
comparatis antiquorum cum recenliorum virtutibus 
dispu latum fuisset , quum duo praecipue huic contro- 
versiae necessaria sint, qua3 tum nondum fuerant , 
antiquitatem ipsam dico , id est aetas qusedam omni- 
bus nota et ilUistrissima quae Utteris mirum in mo- 
dum eminuerit et coetum aUquem summorum viro- 
rum ingenio , doctrina et oratione similium quaeren- 
tibus praebeat , veluti Graecis spatium illud temporis 
quo Pericles legibus et ingenii auctoritate Athenas 
rexit , nobis vero Ludovici magni regnum ; altera au- 
tem parte, novam aetatem jam adultam et pulcherrimis 
operibus cuicumque superiorum parem. Inter quas 
facile et quasi sponte exorietur certamen. Sed non 
asseri licet , aut multa ilia saecula ante Augustum 
exacta quidquam antiquitati quam proponimus simile 
habuisse , aut jam , quum primum ad scribendum 
accederel Horatius , novam aetatem satis longam et 
vere circumscriptam feracemque admirabilium ope- 
rum fuisse, de qua posset adhuc certe judicari. 



Scilicet potuit solurainodo inter scriptores de unius 
et alterius saeculi scriptoribus disputari , licuit alteru- 
tram setatem , alterutram disciplinam alteri opponere, 
et nonnulla antiqua comparare cum recentibus. Quia 
enim nemo sentiebat qua causa et in qiiam partem , 
in melius an in pejus , res paulatim immutatoe incli- 
narent , non ideo scilicet motu et profectu et variis 
vicibus res carebant. Erant in litteris sicut in repu- 
blica, factiones et bella , et aliorum cum aliis invicem 
clades et victorise : in senescentem scholam nova 
schola infestis signis in aciem descendebat , et utra- 
que pars suos milites habebat ducesque et rationem 
pugnandi. Id autem plerumque evenit , quum in 
civitate aliquis jjyudiu gliscens animorum ardor erum- 
pit , quum , rebus novis imminentibus et statu urbis 
conturbato, non tantum de litteris, sed de omnibus 
* mutandis agitur ; tum multa3 causae accedunt qua3 
pugnantium animos incendant , nee semel in istis 
litterarum jurgiis , non litteroe tantum partes fece- 
runt , sed de publicis commodis dissensio : Horatii 
maxime aetate, quum scriptores oratoresque et poetae, 
non , ut antea , civitatis prope ignari , sed rebus 
publicis immixti et factionibus implicili essent ; Caesa- 
rem enim Sallustius secutus erat , Pompeium Cicero, 
Pompeium vero et Caesarem ijidignatiuncula qua- 
dam et sequacibus telis petiverat Catullus. At in omni 
bello utrinque vexilla , utrinque signum agnoscendis 
inter se commilitonibus , utrinque tandem velut tes- 
seram pugnae committendae inveniri oportet. Quare , 
quum res pristinas et obsoletam civitatis consuetu- 
dinem defuncti poetae referrc viderentur, et quasi 
praeteriti temporis imaginem omnibus praebere , qui 

populi majestatem , dignitatem senatus , comitiorum 
libertatem desiderabant , ii veteribus poetis religiose 
studebant ; si qui vero uniuS dominationem aut me- 
liorem existiiaiarent , aut non abnuerent velut ine- 
vitabilem , veterum scripta minus mirabantur. Ita do 
veteribus orta contentione , reipsa de rebus publicis 
simul et de litteris inter infensos viros ambigebatur. 
Hand aliter apud Graecos, ille qui procerum factionem 
adversus plebis turbam , Niciamque contra Cleonem , 
aut majorum religiones a sapientium prseceptis, Deos- 
que omnes contra Socratem defendebat , idem in 
litteris prseteritorum poetarum memoriam suscitare 
adversus viventem novorum gloriam nitebatur , Euri- 
pidemque conferebat cum ^Eschylo Aristophanes. Nee 
aliunde profecto Bruti et Calvi cum Cijeerone de Attico 
dicendi genere certamen originem cepit , non aliam 
denique ob causam Horatius cum aequalibus suis de 
Lucilio et ceteris ejusdem setatis auctoribus decer- 
tavit. 

Quum igitur non universalem et philosophicam 
quamdam quaestionem decernendam Horatius sibi pro- 
posuerit , sed in bello inter inimicas factiones exorto 
pro virili parte induerit arma , quam ob causam bel- 
lum exarserit , et cur Horatius recentiorum ordinibus 
contra antiquos se immiscuerit , operse pretium erit 
scrutari. 

CAPUT II. 



Quis faerit litterarum status circa primam Horatii 

aetatem. 



In quarta libri prioris satira Horatius primum de 
litteris disseruit , Luciliumque et veteres poetas 
aggressiis est. Quae quum, sicut infra videbimus, 
circa annum 715 scripta videatur, convenit intra illos 
triginta fere annos qui abhinc anno 689 quo Horatius 
natus erat effluxerunt , causas hujus belli quaerere. 
Quis igitur fuerit Romse rerum publicarum status, 
quo societas civilis evaserit , atque etiam quae fuerint 
Horatii vita et indoles , summatim erit attingendum. 

Mirurn autem quam penitus in hoc brevissimo 
intervallo civitas imrautata fueiit : nam qui populus 
se suis legibus anno 689 regebat , is anno 715 confu- 
gerat in Ceesaris Octaviani dominationem ; non jam 
magistratibus lectis parebatur , sed unus imperitabat. 
Non quod fortuita quaedam civitatem incautara- op- 
presserint ; imo , jamdiu res ad unius viri principa- 
tum vergebant , et princeps , si non votis, saltem 
moribus Romanorum debitus erat. Ergo , quum vis 
quaedam intima societatem totam agere ad novas res 

videretur , non erat cur litterae communem impetum 
declinavissent , et immotae inter commota omnia per- 
raausissent. Necesse erat discrimina in quibus res 
publicse versabantur litteras miscerent ; quo igitur 
ardore in loro et in civilibus bellis primum disputa- 
batur, eodem brevi disputatum fuit de libris et de. 
arte scribendi. 

Primo enim adspectu apparet his annis litterarum 
curam et laudem non jam vilem aut pro oblecta- 
mento acceptam fuisse , alioquin servis libertinisque 
et cuilibet privato relictam , aut quam pauci tantum- 
modo contra communem contemptiim affectarent. Sed 
abundantes divitiae , devicti late reipublica9 hostes , 
multum otium, ad hoc novus pudor qui quemquam 
egregium civem litterarum esse rudera vetabat, deinde 
ardens inter illustrissimos viros certamen , quis cete- 
ros praestaret librorum scientia et quodam compo- 
nendi et scribendi labore , sed praesertim lepidi ser- 
monis urbanitate ; puerilis denique et facile excita 
admiratio , ut fit , quum iis quae nunquam attigeris 
primam admoveas manum , haec omnia converterant 
ad lilteras ingenia et studia plurimorum. Jam baud 
absurdum erat res gestas aliorum narrare , ut a'iebat 
Sallustius , et qui rempublicam gerere aut alios 
populos imperio et jure regere desierant , nunc uno 
pro singulis consulente , exemplaria Grseca versare 
jam non dedignabantur. Conferto agmine rhetores et 
libri ex Graecia Romam venerant , et sicut antea , 
vigente majorum disciplina, otiosum et turpe erat 
litterarum futilem sustinere operam , ita nunc , mu- 
tatis moribus , dulce erat Optimo cuique viro litterulis 
se imbuere. 

Olhn profecto , dum alii rebus ptiblicis incurnbe- 
renl , servi nonniilii aut humiies plebeii summa ope 
nitebantur ut tradita a Graecis bene dicendi vel in 
tragoedia vel in comoedia, sive etiam in epico genere 
exempla imitarentur , earn laudem adepti quam pro- 
ceres non respiciebant. Ita et Naevii , et Plauti et 
Ennii scrips^re. Horum fabulas in theatro spectabant 
urbani confusi rusticis , plerique indocti , et si quis 
inesset loco cuidam decor , ejus minime amatores el 
judices ; poemata vero legebant assueti militiae etmul- 
torum stipendiorum viri quos sane mandata libris 
suorum bellorum memoria delectabat. Pulchra inter- 
dum ex hac libera ingeniorum exercitatione opera 
proveniebant, velut tetse arbores ex inculto solo. Sed 
commercium legentium cum auctoribus, et praecepto- 
rum curam artisque amorem et quasi pietatem , ma- 
gistrosque et alumnos , coetus postremo et disputa- 
tiones de scriptis , adversas partes castraque inimica, 
omnia denique ex quibus litterae constant , et vivunt, 
et crescunt, et florem splendidissimum emittunt , his 
temporibus desideres. Nonadhuc latini£ litteroe erant, 
at pauci tantummodo litterarum vel inclyti discipuli. 

Longe aliam speciem prsebent anni quibus puer 
Horatius Orbilium docentem frequentabat. Tum proe- 
clarissimi viri invicem et audiunt et componunt , nee 
se totam elegantiam obtinuisse et expressisse credunt, 
nisi litterarum gratia accesserit. Scribebat , si huic 
operae vacaret , de grammatica Caesar ; versiculos , 
duriusculos quidem , Graecos quam maxime , scribe- 
bant Memmii et Torquati et Pisones et alii quorum 
iiomina enumerare longius sit. Scribebant passim , 
ut ait Flaccus , indocti doctique , et si non bene , at 

multurn. (4) Ceterum , gliscit apud omnes littera- 
rum studium , scientia dicendi vulgatur , non jam 
artem aures et oculi respuunt ; in versu conclamant 
tola theatra , teste Cicerone , si fuit una syllaba aut 
brevier aut longior ; liunt inter delicatos recitationes 
et coetus ubi de arte disseritui*; nascuntur litteratores 
et critici qui praelegant et faciant poetas, instituunlur 
denique ludi litterarii et factiones , et qua3dam , ut 
ita dicam , collegia poetarum. Non minim quod in 
ferventi scribentium et legentium concursu et cer- 
tamine , plures undique controversia3 ortre sint , per 
quas ars ipsa firmioribus praeceptis fundata fuit, ma- 
jorque accrevit decoris et gratise et ponderis verborum 
sensus et reverentia , major in componendo et scri- 
bendo severitas: tum demum, non solum latini scrip- 
tores erant , sed re ipsa latinos litteroB. 

Sed in civitate quam cultus ille expolire et divitise 
simul commerciaque erudita atque morum urbanitas 
otio dulci Musarum oblectare incipiunt, id plerumque 
solet evenire , non ut majora ingenia exoriantur , — 
non enim ea vel inculta) gentium vitae desunt, — sed ut 
pleniorem virorum proventum ferat optimis disciplinis 
imbutorum ; non ut grandiora semper scribantur, sed 
magis perfecta; denique non ut rem et argumentum 
dicendi uberius inveniant qui componunt : sed dispo- 
sitionis ordinem et nitorem, in verbis proprietatem, in 
clausulis vim luminaque , in imaginibus splendorem 
aut novitatem , varietatem in versibus , modosque et 
numeros quam justissimos docti viri acri studio et multo 



(I) Sen. ep. ad Lucil. 100 a quemadmodum omnium rcrum, sic 
littcrarum quoque intemperantia laboramiis; non vitae, sed scIioIpp 
discimus. j> 

limae labore quoerunt et assequuutur. Tunc iioii iiiagis 
quae repererint auctores quam quomodo expresseriut 
scrutantur legentium venustissimi ; iion ipsa eloquen- 
tiae fundamenta ac velut ossa quam sint valida scire 
expetunt , sed vultui et formae quae circumfusa fuerit 
coloris jucunditas. Quamobrem latini scriptores, quum 
magis assiduam operam slilo darent omiiiaque scri- 
bendi artificia ediscerent qua3 apud Graecos adhi- 
bita videbant , severe judicio veteres poetas, non ita 
exactis similes , erant judicaturi. Quae pulchra erant 
minus admirabantur quam despiciebant ea ubi unus- 
quisque erraverat ; non quam magni fuissent explo- 
rabant, sed quam docti. Hac laude enim jam ornatur 
etlaudatur si quis arte ingenium suum excoluerit , et 
optima praecepta in fingendis versibus fuerit secutus : 
de ilio denique tempore dici possit non jam nasci 
poetas 5 sed fieri. 

Atqui , ad hunc doctrinae et artis ardorem pluri- 
mum certe contulit lectio carminum quae in Alexan- 
drina officina multo labore exsudata , mox mira fre- 
quentia et non mediocri legentium assensu Romam 
impleverant. Illic enim plurima poemata confecta 
fuerant in quibus , omissa rei ipsius et inventionis 
personarumque cura , hunc unum scribentes finem 
sibi proposuerant, ut quodlibet argumentum , sive de 
heroicis fabulis , sive de amatoriis , aut de orbis ter- 
rarum descriptione , aut de animalibus , de venatione 
etiam et piscatu , denique de multis aliis rebus ca- 
nerent versibus quam maxime tenuiter deductis. Jam 
neglectis et prppemodum relegatis Graecorum maxime 
egregiis qui theatre fidibusve aut epica materia in- 
claruerant, magna exoritur Romanarum cum Alexan- 

diinis litteris semulatio , Callimacliuinque et Eupho- 
rionem aut Aratum imitari decorum est , assequi , 
suprema laus. (1) Ubi prorsus deerat materies et 
ipsiiis rei dulcedo ; necesse erat ars tan turn et subti- 
litas appareret : qui de inveniendis et disponendis , et 
lideli natm^a? humana3 pictura ornandis carminibus 
nunquam inter se disputabant , de vocabulis tantum 
numerisque aemulaturi erant , et ea quae in primis 
arcana inauditaque videbantur sectaturi. Imitationi 
tandem inserviebant , nedum uterentur imitatione. 

Hae sunt, ni fallimur, prsecipua3 causae, — I'em vero 
strictim notantibus singula longissima existimatione 
perpendere vacuum non fuit , — cur latinoe littera? ex 
antiquitatis mediocritate ad claram tetatis aureae lucem 
paulatim emerserint. Nee illis ita immutandis et re- 
creandis defuerunt multi labores et certamina, et hue 
illuc errores gravissimi , modo veteres nimis contem- 
nentium, modo arti parum cognitoe imprudenli studio 
inciimbentium. Namque , ut fit , eo acrius praeteri- 
torum memoriam quidam lacessebant , quo vehcmen- 
tius a plurimis jactabantur. Videamus igitur quae 
fuerint utrinque partes et quae disciplinae. 

Major pars primum , utpote quae novandis rebus 
repugnaret , antiques consueto et naturali amore 
prosequebatur. Num cives negotiis et privatis officiis 



(1) Eo tempore aut non multimi antca, Catullus Callimaclii car- 
niina latino converterat , Hclvius Cinna fabulam Zmyrnse secun- 
dum Alexandrinoruni exempla subtili cura composuei-at , ct Arati 
opera c Graecia relulcrat transcripta ; Calvus do lus crroribus ; 
Csecilius de Cybelo scripserat ; Varro Ataclnus imitatus erat 
poemata de terrse et astrorum descriptionc ; ipse quidem Cicero 
latinis versibus roddiderat Arati phoenomena; denique magnum 
pocmatum proventum de rebus fabulosis ct Gra^cis illi aoni fe- 
rebant. 

intenti , ad hoc lUjeralium artium minime cupidi eos 
auctores negligere poterant quos ipsa seecula com- 
mendabant , quorum nomina fama et omnium admi- 
ratione celebrabantur, quos pueri in ludis edidicerant 
et memoria etiam nunc tenebant , quos denique a 
parentibus saepe laudatos , nunc in frequentissimo 
theatro a gravi iEsopo aut dodo Roscio ados non 
sine plausibus et superstitione tanquam rite spectare 
erant soliti ? Nonne plurimi erant Argivo isti (1) si- 
miles de quo loquitur Horatius , homines sano frugi , 
qui dulci insania capti , in vacuo theatro Iseti sessissent, 
miros tragoedos se audivisse credentes, quia moris erat 
in hoc loco admirari et gaudere ? (2) Quum quidquid 
ad artem et Utteras pertinet minime curarent , ne- 
cesse erat in istos inveherentur qui, omisso pudore, (3) 
poemata longa annorum serie consecrata non omnino 
splendida esse asserere auderent ? Spectantium igitur 
multitudo quae fortunara et consuetudinem sequitur , 
vulgus illud quod Horatius ita contemnebat, ut sua (4) 
c< vilibus in ludis dictari carmina noUet , » veterum 
fautoribus annumerandum est. 

At ex indoctorum multitudine eminent maximi viri 
pulcherrimarum rerum studiosi , doctissimi scriptores 
et operum judices qui, quum ipsi scriptis suis latinas 

(1) Hor. ep. II, 2, 128 et seqq. 

(2) VaiTO R. R. II preef. 3 « nunc intra miirum fere patres fami- 
liaB correpserunt relictis falce et aratro, et manns moverc maluerunt 
in theatro ac circo quani in segetibus ac vinetis. » 

(3) Hor. ep. I, I, 80. 

Clament periisse pudorem 
Cuncti paene patres, ea quum reprehendere coner 
Quae gravis iEsopus, quae doctus Roscius egit. 

(4) Hor. sat. I, 10, 74. 



— 21 — 

litteras bearent, antiques etiam poetas ingenti ardore 
defendebant. Inter quos primus, turn obingenii excel- 
lentiam , quum propter vim et impetum quo novos 
poetas exagitavit ut defunctos laudaret, nominandus 
est Cicero, proximus autem illi Reatinus Varro. Uter- 
que enim , quanquam multis aliis rebus dispares , 
longa tamen familiaritate conjuncti , libros et opi- 
riiones sibi invicem credere assueti , eo etiam similes 
sunt , quod pristinum rerum statum in civitate sensim 
dissolvi dolebant. Eadem igitur mente priscas litteras, 
qua rempublicam^ labefactam relictasque religiones 
nequidquam tentabant restituere. Naevio et Plauto 
aliisque velut hereditate traditis et fidei sua3 commissis 
pie invigilabant , eo faciliores antiquitati , in recens 
tempus rursus eo sa}viores, quod jam ofTensi prsesentis 
civitatis spectaculo , in litteras ipsas traducerent 
odium quo contra mutatum rerum ordinem accende- 
bantur. Novos istos poetas, v^oTepou?, ut ipse ait Cicero, 
acriter perstringit summus orator, dum mulla magni- 
ficentia maximisque laudibus Ennium , Pacuvium 
Attiumque extoUit. At Varro in libris de lingua latina, 
de proprietate sermonum , de poetis et aliis fortasse , 
veteres poetas benigno judicio attingit. 

Contra eos novorum surgebat manus , non pari 
niimero , sed pari ardore instructa. Eo jam omnes 
aufugerant , vel ex prcestantissimis civibus juniores 
viri, Grsecarum litterarum avidi, quas ex ipsa Gra3cia 
liauserant aut acceperant ab Alexandrinis scriptoribus 
tractatas, impatientes antiquiB doctrina), veterumque 
auctorum fastidiosi. Perlectis et adamatis nempe Cal- 
limachi Lycophronisque operibus, qua^ pro legendi et 
intelligendi difficultate pulchriora videbantur, obscu- 

ram quaixidam profanisque interdicturn scientisim fa- 
bularum et versus condeiidi orationisque admodum 
implicitgo affectabaiit , quain si quis post multum 
laborem fegre complexus esset , se poetam indoctis 
aliis longe praestaiitem prolitebatur. Ad lioc heroici 
carminis , tragoidirc , coinoedia? et satins et cuj usque 
generis quod olim majores tractavissent contemp- 
tores , dulces tantummodo elegos et parvi ambitus 
poemata , epigi'ammata , hendecasyllabos , per novem 
aut amplius annos maxima cura confectos , iisaue 
lectoribus compositos quos diflicilis et erudilus seiuio 
delectabat, in lucem prodebant. Magnum fecerat qui- 
cumque inauditum fabute genus versibus exposuisset, 
aut latinis gra}ca verba miscuisset, aut feliciter Alexan- ' 
drinorum superbiam et tenebras esset imitatus. Nee 
omnibus committeres quidquid vena tua fudisset ; sed 
paucis judicibus , plerumque inter honestos viros , 
equites patresve iectis , et raris circulis seros ingenii 
fructus gustandos proponeres. Tum admiratoribus 
carere difficile erat, quum omnes solerent eo magis 
se inviceni admirari quo facilius et stolidius interdum 
despicerent ceteros. Unusquisque igitur alios ultro 
venerari ut ipse rursus laudaretur ; omnes denique e 
privatis recitalionibus abire Callimachi (i) aut Alcsei 
autMimnermi cognomine decorati, nam admirationem 
non ingenium faciebat , sed favor. 

NonnuUos tamen ibi excelluisse vere poetas baud 
infitiabiraur, inter quos pra?cipuus Catullus , nee de- 



ft) Hor. ep. II, -2, 09. 

Dlscedo Alcseus puacto illius ; ille meo quig ? 
QwiS) nisi Callimaclius ? si plus adposcerc visus , 
Fit Mimnormii?;, et optivo cognomine crescit. 

digiiandi forsau Liciiiius Calvus et Helvius Ciiina sibi 
duraturam laudein circumdederunt. Quin, fatendum 
etiam, si liceat ex Catulli scriptis judicare, emendandae 
priscoriim negligontiae , regeiidae versuum licentite , 
provehenda} tandem ad altiorem severitatis et ele- 
gantise gradum linguae latince non parum profuisse 
juniorum studia. Hoc saltern non parvi ducendi sunt, 
quod scribere quam sit res difficilis et paucissiniis 
concessa proedixerint et intellexerint. Viam certe mu- 
nivere quam ingressi deinceps Virgilius ot Horatius 
artem exactissimam assecuti sunt. 

Sed plures, ut videtur, in liac turba erant poetic, 
non a veteribus solummodo, sed ab fequalibus alieni, 
(jui superl)ia imprimis et invidia insignes, pro absent! 
ingenio , facili verborum impetu gloriabantur ; Etras- 
cum Cassium (1) dicimus, (jui ducentos scriberet ante 

:l} Hop. sal. 1, 10, 01. 

Etrusci 
Quale fuit Cassi rapiclo ferveutiiis amni 
Ingenium, capsis qucm fama est esse lihrisque 
Ambustum propriis. 

Difficile est admodum diccre iitrum veteribus an novis annii- 
merandi sint scriptores fere'ignoti quos irridet Horatius. Sed eos 
veteribus addiximus qui ita expressc aut ab Horatio aut ab aliis 
designati sunt; novorum autem partibus delegavimus ccteros , 
sivc nimia subtilitatc , sive stei'ili facilitate insignes , qua^ , quan- 
quani contraria, novaruni tamen litteraruni amatoribus conveniunt. 
JIoc saltern non negari potest, omnes istos , aut novorum , aut 
veterum discipulos, Horatio maxime dissiniiles fuisse. Quod ad 
Cassium Etruscuni pertinet, breviter colligemns quie non certa 
— nihil cnim in his rebus evidens est , — sed verisimilia sunt ; 
primum ei nihil commune esse cum Cassio Parmensi de quo 
Horatii locus est (ep. I, 4, 3) « scribere (piod Cassi Parmensis 
opuscula vincat. » Errant profecto scholias(a3 Horatii quum P]trus- 
cum Parmensemquc unum virum fuisse contcndunt. Acron enim 
(ad. sat. I, 10, lil) dicit « Etrusci Parmensis, quia de Parma 
civitate erat Etruriac. » Parma autcm Boiorum , non Tuscorum 
colonia erat. De Cassio etiam quod dicit schol. Cruq. ejus iibros 
cum cadavere cremari senatum jussisse falsum est. Non scilicet 
fa senatoribus cura <M'at, malorum poetarum Iibros, postcpiam 



cibum versus, aut Crispinum (1) qui alios provocaret, 
versuum perennem quemdaui lluctum sine mora pa- 
ralus effundere. Plurimi etiam , quum iiuUius pretii 
rem ipsam facerent, et nihil pra;ter artificia vanamque 
modorum et niensurarum notitiam adamarent , mu- 
sici cantoresque , ea pra?cipue laudabant qua3 certis 
numeris scripta delicalas aures percussione pedum 
delectabant , et ex continua cantus gravitate poesim 



mortui crant, igni tradere. Sed hoc veruni est, Cassii Severi s:rip- 
toris qui principcs acriter incesserat libellos publico combustos 
fuisse senatu autoro. (Tac. ann. I, 72 — IV, 21.) Qucni schol. 
Cruq. cuin CassioJiltrusco confudit qui , aut busto crcmatus fuit 
scriniis ct libris i)ropriis exstructo , aut , quod lepido narrat 
Flaccus , quodquc probabilius putamus , misere inter plurimas 
chartas ignibus forte correptas ambustus fuit. Ccterum ne unus 
quidem versus istius poctse ad nos pervenit qui jam, quum Hora- 
tius scribcret banc satiram , mortuus erat ; quod probant verba 
« quale fuit Cassi.... iugenium. » Cassius vero Parmensis , co 
tempore , scilicet anno 718 , ante Actiacam pugnam , etiam tuni 
vivebat. Non autem arbitramur Cassium Etruscum jamdiu mor- 
tuum fuisse , quum in satiris suis viventes et propre i^qualos sibi 
inimicos irridere solitus sit pocta. Ad hoc minus salis ceite Horatii 
verba habitura sint si auctorem vetustissimum et omnibus ignotum 
<icsignavcrit, quam si, ut credimus, Lucilii miram facultatem cum 
pessima recenlis ])()ot8e abundantia contulerit. 

(Vid. Kirchncr Plor. Flacci serm. libri duo Lipsiir 1855, vol. IP, 
p. 364.) 

(1) Hor. sat. I, 1, VS. 

Ecce 
Crispinus minimo mo provocat : « accipo , si vis, 
Accipiam tabulas, detur nobis locus, hora, 
Custodos, videamus utor plus scriberc possit. 

Crispinum pootam et philoso[)hum stoicum do quo multi loci 
apud Horatium reporiuntur (sat. 1 , 3,, 138 — II , 7, 45) poeta 
irridot propter vanam facilitatem Cassii Etrusci fervido ingonio 
simillimam. Stoicam illo doctrinam carmine cxplicare tentavorat , 
sicut recens Lucretius Epicuream , sod non codom inccpti opcris 
ovontu. Non vldemus utrum potius voterum an novorum propu- 
gnator fuerit. Sed forsan inter novos illos numerandus est, artem 
minime curantes, quam tameh profitebantur, qui stultoruna admi- 
rationem per adulationem qua?rcbant, superbi alioquin et innumoris 
carminibus gloriantes, qualos apud MoH<^rum Vadius et immortalis 
Jam faotus, Trissotinus. 

constare credebaiit, quales Heniiogenes (1) et Deme- 
trius (2) qui in resonantibus aedibus , disceptantibus 
amicis, Calvi et Catulli carmina inodulabantur. De- 
nique, quando omnis exercitus secum ingentem qualis- 
cumque generis multitudinem ducit , et milites lixae 
innumeri sequuntur ,*• sic in hac copia scribentium , 

(1) Separandi sunt et alter ab altero distinguendi duo Hernio- 
genes, quorum prior satiris 1,2, 3 ab Horatio laudatur aut non 
multum lacessitur, alter iu satira 1, 10, acerrimc perstringitur et 
despicitur. Ille, Ciceroni sequalis et invisus, (ad Alt. XIII, 49, 50, 
51 — ad fam. VII, 24, 25) amicus vero , primum Julio Caisari , 
deinde Caisari Octavianb, cantor sat bonus, teste Cicerone, fosti- 
vitate etiam et salibus notus, exemplum dcniquc virorum minime 
secum congrucnlium qui in vita s'^mper mobiles ot parum imitandl, 
arte eminent, anno 714 mortuus erat ; ejus enim mortem velut 
recentissimam Horatius memorat in satira I, 2, hoc anno coraposita. 
Alter, illius fortasse adoptivus filius, pulcher Hermogenes, dc quo 
Horatius saepe loquitur (sat. I, 3, 121) — I, 4, 72 — I, 9, 25 ~ 1, 
10, 18 — I, 10, 80), anno 718 quo banc satiram scriptam fuisse 
apparet , vivebat ; cantor ipse et modulator, inimicus Horatio, 
novorum partes araplcxus erat, quum Catulluni Calvumque can- 
tarct, et in vorsibus ante omnia, non vim sensunique, sed sonum 
et numeros desideraret , quum pucUas in ludis i)sallere et canere 
doceret , quum tandem mediocrium poetarum soclctali, artis Ale- 
xandrinorum praicipue studiosa? se immiscuisset. ( De Tigellio 
Hermogene Sardo vid. Weichert , Lievii , Cinna> , etc. fragrn. 
Lipsiee 1831, cap. de Horatii obtrectaloribus.) 

(2) Hor. sat. I. 10, 18. 

ne([ue simius iste 
Nil prieter Calvum et doctus cantare Catulluni. 
Juxta pulchrum Hermogenem forma et decorc corporis super- 
bum Horatius producit amicum ejus Demetrium deform itale et 
bj'cvitate statural insignem , de quo ila loquitur schol. Cruq. 
« Notat M. quemdam Demetrium qucun simium nominat propter 
deformitatem et brevem staturam : erat autem SpaaaTOTroio: , hoc 
est, modulator, histrib , actor fabuhirum , ad nihil aliud doctus 
quam ad carmina Lucii (Licinii) Calvi et Valerii Catulli decan- 
tanda. Qua re fastidit eorum judicium . (|uem;uimodum in line 
hujus scrmonis ait : « Demetri tequc Tigelli , Discipularum inter 
jubeo plorare cathedras. » Quam varias vivasquc imagines ini- 
jnicorum poetarum ab Horatio depictas velut in tabula liceat 
colligere, formosum Hermogenem, vulgo et feminis gralissimum, 
simium Demetrium , Pantilium cimicem , sordidum videlicet et 
turpem, mox pinguem Furium, denique isios barbatos qui versus 
in triviis ructabantur iiisanis similes , aut iinpoitiinos qui hirudi- 
num more sese omnibus applicabant, carmina ])er|>etua lecitaturl ! 

(]uot negligendi sunt -qui novorum partes nulla alia 
causa sequebantur nisi quod novi erant, aut ut oculos 
in se converterent , passis capillis, longis unguibus , 
horrida barba triuinphantes , petentes secreta loca , 
quasi vis ingenii Musarum sacros recessus quajrere 
admoneret , sapientem nescio "quam dementiam fin- 
gen tes , tanquam magnum aliquid semper ferventi 
cerebro portarent, scurroe potius quam poetie. 

Eo igitur tempore quo Horatius nascebatur, cum 
mutatis moribus et funditus eversa republica, in so- 
cietate magis luxuria et leporibus delectata quam 
bellis et militia , litteroe ips?e immutati^ fuerant , turn 
quod plures liberalibus studiis se dederent , quum 
quia scribendi artificia assidne et temere omnes per- 
discerent, cresceretque cum legentium numero judicii 
difficultas : mox de rebus litterariis inter plurimos, ut 
decuit, discidia fiebant, aliis, aut inscitia* causa, aut 
quod pristinam civitatem tuebantur, veterum incompta 
carmina pra^ferentibus, et ut exactis simillima ponen- 
tibus, aliis contra nimio ardore ultra modum veteres 
insectantibus et novam Alexandrinorum artem profi- 
tentibus velut doctiorem et magis urbanam : utrinque 
ceterum peccabatur, hinc pertinaci antiquitatis admi- 
ratione , illinc impudenti artificiosa? scIioLt superbia ; 
quapropter inter adversas partes medium quemdani 
locum, quum ad scribendum Horatius accessit, tenere, 
viri erat audacis et ingeniosi. 

CAPUT in. 



De duobus seimonibus de Lucilio. 



Quum arderent , turn altera parte civiuin et diicurn 
cruenta bella , quum altera poetarum acerbic shnul- 
tates, Horatius, incorruptissimo et optimo patre cus- 
todiente , RomaB in medio quasi fervore enutritus est 
et edoctus. Jam vero a pueris videtur neque veteri 
illi disciplina} quam Catones et alii certe egregii , sed 
forsan pra3posterL viri. prcedicabant incubuisse , iibi 
nulla Gra^cis auctoribus opera data , ad antiques 
Latinoe linguaV auc tores omnis adolescentium cura 
con versa fuisset , neque rursus novissimo discendi 
modo indulsisse , apud nonnullos twv vsroTspov recens 
observato , quo nihil legendum esset et scribendum 
nisi Graeco sermone : sed tenuit potissimum inter 
extrema medium iter. 

Studia enim cum equituiu senatorumiiue liberis 
honestissimisque adolescentibus ab Homero auspica- 
tus, quod ceterum antiqua^ consuetudinis erat, Livium 
tamen et Na^vium ceterosque ejusdem a^tatis Latinos 
poetas, dictante plagoso Orbilio , a>gre quidem , nee 
unquam puerilla fastidia magistro condonaturus, per- 
legit, ita ut jam tum veteres eum detestandos habuisse 

credas , (juum quidquairi habuerit ediscendum. Mox 
Athenis ex sacro et perenni fonte doctrinarum sapien- 
tiam omnesque bonas hausit artes, et juveriili impetu 
Gryecis litteris incubuit , versiculosque Grjocos, quan- 
quam natus « mare cilra » composuit majore cura 
quam utilitale. Hue enim inclinabant nobilium ado- 
lesceiitium voluntates novarum rerum cupidae, rusti- 
citalis latina3 fastidiosa^ , dulcissimi autem sernionis 
illecebris irretiUe, inter quos Flaccus versabatur. Quod 
si nobis banc cohortem qua3 Atlienas properaverat 
velimus animo fingere, fidelem certe iniaginem hujus 
ab ipso Horatio expressam inveniamus eos qui postea 
Claudium Tiberiurn comitati, plenique poetarum Gra?- 
corum , omnia genera scribendi immature tentabant , 
et omnia circumvolitabant agiles thy ma. (4) Adolescens 
ergo , et Latinis et Gra3cis litteris imbutus luerat Ho- 
ratius, veteremque et novam disciplinam, seu Roma% 
sen Athenis acceperat, in banc tamen letate et ingenio 
pronior. 

Tum sodaUtii quodam vinculo Bruti partibus adjunc- 

tus, in Asiam proficiscitur, deinde tribunus miUtum, 

quamvis castrensi imperio minime assuetus , in Phi- 

• lippensi bello rem gerit, denique post praehum Romam 

revertitur, ubi 

Decisis bumilem pcnnis ino])em(iuo patiTni 
Et Laris et fundi, paupcrtas inipulit aiidax 
Ut versus faceret. (2) 

Iratus ahis et sibi ipsi forsan , quum I'austis , ut cre- 
debat , auspiciis initam adolescentiam hue recidisse 

1) Hor. cp. T, 3 pass. 
(X Hop. op. II, •?, 50. 

sentiret , ingrati stipendii memor et armorum non 
multo decore nobilium, postquam scriptum qua^storiiuii 
sibi comparaverat , versus Lucili ritu confectos in lu- 
cem edidit. Qui igitur discipulus et felicissimus semulus 
Graecorum futurus erat , contemptor autem veterum , 
sed miti quadam sapientia juveniles ardores placa- 
turus, is primum Lucilii instar latina satira iram do- 
loremque et simultates privatas exercuit. Hi^c enirii 
est natura sermonis in Rupilium, (4) quern primum 
scriptum fuisse necesse est , ut non ab ipso Lucilio 
sed a Lucilii alumno coinpositus fuisse videatur , sic 
est ambitu tenuis , oratione propemodum durus , re 
ipsa facetus et inutilis , et in viros quosdam nomine 
designates impune audax. Quis porro quatuor et vi- 
ginti annos (2) natum poetam pauper emque miraretur 
ingenio promptissimo indulsisse et odia sua imperitia 
quadam expressisse ? 

Hand multum dissimilem se gessit Horatius in se- 
cundo (3) et quarto sermone libri prioris, qui quidem , 

(1) Hor. sat. I, 7. 

(2) Horatius secutus erat Brutum in Macaedoniam et sine dubio 
in Asiam minorem ubi Rupilius Clazomenis liabuit cum Persio 
lites quae in satira 1 , 7 narrantur. Pugnatum est autcni apud 
Philippos autumno anni 712, unde cito juvenis poeta Ilomani 
regressus est, nee longum intervallum fuisse apparet antequam 
satiram illam componeret , quae , quum rem omnibus notam et 
memoria minimc dignam exponeret, debuit non multo post scribi, 
anno, ut videtur, 713. 

(3) In ilia satira Maecenas sub cognomine Maltini audacissime 
pcrstringitur. Inde licet annum quo scripta fuit definire. In satira 
enim II , G , quam certe post annum 723 soripsit, quum in ea lo- 
qnntur de agris inter veteranos ab Octavio post Actiacum praslium 
divisis (II , 6 , 55) , Horatius suam cum Maecenate amicitiam dicit 
(v. 40) ante septem aut ferme octo annos coepisse, id est, ineunte 
anno 717 aut desinentc anno 716. Sed novem menses antea Vir- 
gilius Variusque Horatium ad Maecenatem duxerant (sat. 1 G, 61j, 
anno igitur ineunte 716. Non autem credibile est Horatium a Mae- 

Tioslni S(^iiteiitia , septiinuiri exeepere. Meniiiierimus 
profecto banc scribendi vim , boec acumina , ill am 
pi'ocacitatem , verba niuia et tantum non inhonesta, 
plura cognomina quibus egregii viri et omnibus 
notissimi , alii tecte , alii palam irridentur , noniie 
ha3c omnia Lucilii sunt? Lucilii certe copiam et au- 
daciam in utroque sermone Flaccus retulisse vide- 
tur, namque est in illis versibus facilis alacritas, vitio- 
rum .ue et nonnuUorumhominum imago, quam velut 
in tabula a Lucilio depictam baud inepte arbitreris. 
Nee non licec omnia pristinam rempublicam revocant 
et a nova abborrent , ita ut nemini vix dubium sit 
quin poeta noster , quum hsec atque talia scriberet , 
nondum Miecenatis Octaviique societati adjunctus fuis- 
set. Scilicet Fufidius (1) iste sordidus et foenerator , 
Rulillusque pastillis , Gargonius liirco graveolens (2) , 
Maltinus (3) demissis tunicis mollis et effeminatus, 
Sallustius denique (4) affluentia et luxu superbiens 
sunt prceclara nomina, fet, quod de duobus certum est, 
Coesari Octaviano amici. Quid? nonne juvenilem can- 
dorem et iram partium afflictarum testatur vivida ilia 
feminarum forsan illustrium insectatio , quas ideo 
sane contemnebat poeta , quia Oclaviani ministris 
familiariter utebantur ? Invidise ha^c probra sunt, non 



(•eiuile cxccptuni luisso co ipso anno quo in eum tarn accrba pro- 
bra cmiscrat , quippe qui cautus csset dignos amicos assumere. 
Non multuni ergo crrabimus, satiram 1 , 2 sub fineni anni 714 
scriptam assorcntos , et inter Flacci satiras secundum locum ob- 
tinore. 

(i) Hor. sat. 1 , -2, ll. 

{2) Hor. sat. 1 , 2, 27. 

(3) Hor. sat. 1 , 2 , 25. 

(4: Hor. sat. 1,2, 48. 



— 31 — 

virtu tis , non veritatis , seel inimicitia*. Nou putem 
Horatium improbe splendidas matronas, Hypsa3arnque 
et Catiam irrisisse , laudavisse autem islas qua3 iii 
turpi fornice stabant , nisi beatissimas Octavianorum 
(lelicias inscius quidem exoptavisset. Num nullius 
unquam delicti aliis gratiam fecisset, qui sua3 libidini 
baud semel multa condonavit , nisi dolore et bello 
impulsus? Denique vetus erat priscam morum duri- 
tiam contra recentes divilum illecebras extollere , 
qua3 severitas apud scriptores non ex ingenio nasce- 
batur , sed ex causa. Licgat ergo asserere in ser- 
mone illo de quo agimus lacessitos fuisse viros 
mente solertes , manu promptos , genere illustres , 
moribus vero baud multum laudabiles qui adoles- 
centem Coesarem circumdabant. Haec fuit orientis 
imperii aula in quam Horatius , pra3teritarum inju- 
riarum oblitus ipse inter oblitos mox excipietur. Interea 
autem adversam factionem amplexus, omnibus istis 
unum Catonem velut antiquse consuetudinis perfectis- 
simum exemplar opponit. (i)Nonne dicas in hoc ser- 
mone Lucilium ipsum loqui , et aequales sues admo- 
nere , 

« Infamara veitam , turpemque odisse popinam. > (2) 

Videte , quoeso , quantam sibi concitaturus fuisset 
pugnam juvenis et propemodum ignobilis poeta, quum 
istis notis ureret intrepidus magna nomina, et ea qua? 
cuique homini carissima sunt , verteret in ludibrium . 

(1) Hor. sat, 1,2, 32 « sententia dia Catonis. » — Haud aliter 
Lucilius: « Valcri sententia dia. w 

(2) Lucil. 1, 16. Recensionem nnper a Luciano Miillero datam 
secuti sumus; C. Lucilii sat. rell. L. MuUer 1872. Ccternni vide 
ejusdem editionis de Lucilio qu^stiones et commentarium. 

Quani sievi in lianc versuum liccntiani tooiiuri erani 
omnes Caesari familiares , quos Horatius omnibus 
ridiciilos et infames efliciebat ! Quantum Lucilii imita- 
torem detestaturi erant omnes novre scholar discipuli 
et litterarum antiquarum contemptores ! In quos ne- 
cesse est Horatius acerbissimum sermonem respon- 
surus intenderit , quern , quartum ilium fuisse con- 
tendimus. Nam quanquam a doctissimis viris credi- 
tuin et approbatum est liunc sermonem in Lucilium 
scriptum fuisse, et ad aetatem magis provectam Horatii 
pertinere , Lucilium contra in exemplum proferri , et 
Lucilianam, ut ita dicam, satiram ab Horatio compo- 
sitani fuisse censeo. 

Enimvero , omissis aliis causis quas infra profe- 
remus , apparet hoc versu e secundo sermone in 
quartum per repetitionem translato , Horatium in 
animo habuisse adversariorum conviciarefellere, quod 
non potuit multis post annis tentare. 

Ego si risi , qnod ineptus 
Pastillos Rufillus olet , Gargonius hircum , 
liividus ct mordax videor tibi? (i) 

Duarum enim rerum crimen Horatio subeundum 
erat, alterius, quod ad litteras pertinebat, inelegantiae 
et immodulati carminis, ut Lucilii alumnum decebat ; 
alterius quod ad rem publicam spectabat , obtrecta- 
tionis, invidia} et atrocitatis contra principem Octavium 
et optimum quemque civem. Quartum vero sermo- 
nem diligentius introspicienti liquebit his criminibus 
Horatium obviam ire. De Lucilio quidem non nisi in 
transcursu loquitur, quem ceterum ita non invadit , 

;i) Hor. Sat. i , 4 , 91. 

lit contra duceiii sibi et patronum eligat , non sine 
levi quadam Lucilianoram peccatorum vituperatione . 
Ipse- autem gloriatur ingeniose quod, nee Crispini 
instar , torrente lingua perstrepat , nee in modum 
Fannii suis se delectet versibus ut opUmis : pusilli 
contra animi et parcioris linguce vitium affectat , quo 
penetrabiliori acumine ventosos istos folles pungat et 
exanimet. Mox ne cuipiam mirum videatur sues 
versus duriusculos esse , non carmen aut poema sed 
merum sermonem sibi sorendum in animo fuisse 
ostendit, etamicis tantumniodo recitanduni, non vnlgo 
nee in coetibus. Haec liaclenus de litteris. 

Sed multo iongius et pervicacius agit de moribus 
et de personis quas antea arripuerat , cum quibus 
etiam sibi rem gerendam minatur. Ne inimici ignorent 
quid sibi fuerit propositi, initium sumit ex ipsa veteris 
comoedia) commemoratione , quasi Aristophanes alter, 
quoscumque in civitate turpesinvenisset, vellet iterum 
describere. Quos igitur famosis versibus lajserat laeta- 
tur iterum tedere ; adeo non priorum sermonum eum 
ti^edet ut exaggerandos suscipiat ; minas Ca3sarianorum 
lactionis non solum non horret, sed provocat, vulnera 
vulneribus exacerbat, intentatque spicula in hostes , 
nedum remittat. Non igitur credi potest scriptum fuisse 
ilium sermonem quo tempore j\fecenas Horatium 
unum ex intimis habebat. Ibi nempe ne nominantur 
quidem Moecenas Maltinusve et CoBsar , at copio^e 
et audacter dilacerantur amici, Gargoniusque (1) et 
RufiUus , Petillius (2) C4apitolinus reus et convictus 

I) Hor. sat. 1, 4, 91. 

•2} Hor. sat. I, 4, 94. 

3 

furti, quern propter Octavii amicitiam intactum diniis-* 
sum fuisse constat , Sulciusque (1) et Capiius rauci 
delatores, Coelius (2) denique et Birrius, nobis quidem 
non aliunde noti , sed , ut suspicamur , magnifici la- 
trones, utilesque Ctesaris partium defensores. Qua- 
propterj ha^c quarta satira milii videtur septimam-et 
secundam sequi ; in ea profecto Horatius rebus novis 
infensus et nondum oblitus prioris reipublicae, Lucilii 
more in pessimos adversariorum inveliitur, stiloque in 
modum teli reperto utitur ut causam defendat. Stat 
etiam turn a victis partibus juvenis scriptor, fugamque 
apud Philippos , desperatas Pompeianorum res , sur- 
gentem Octavii fortunam , atque imprimis propriam 
humilitalem egestatemque contumeliosam ulciscitur./ 
Sunt sane illic nonnulla paululum a Lucilii ingenio 
diversa, nee virtutem quam ad finem sermonis intue- 
tur Flaccus, mitem quidem et in intimo corde recon- 
ditam , (3) et sapienti magis quam cive dignam , cum 
ilia virtute vigenti et ad actionem conversa quam 
Lucilius Albino (4) sequendam proponit conferam ; 
utrique certe propria est et peculiaris laus , et tem- 
pori magis accommodata : sed neminem mihi infitias 
iturum spero dicenti banc satiram Horatii Lucilianum 
aliquid redolere. 

Anno igitur 715, quo hunc sermonem editum arbi- 
tramur , Horatius principem Octavianura aspernabatur 
et. sub Lucilii nomine incessebat. Nee mirum , si co- 

(1) Hor. sat. I, 4, 65. 

(2) Hor. sat. I, 4, 70. 

(3) Hor. sat. I, 4, 130 et seqq. 
■A) Lucil. ex libris incertis 1. 

gitemus quae tunc tuerit Lucilii fania , turn propter 
artem et scribendi facultatem quae Romanos valde 
recreabat , quum propter rem ipsam et quidquid ex 
illo contra Caesarianorum globum excerpere licebat. 
Hoc bellum tot annos post mortem vehit e sepulcro 
ducebat Lucilius , amaris iambis et epigrammatum 
salibus , atque si non ferreis oeneisque , his saltern 
armis quae supererant gestum. Sicut postea sub tris- 
tissimorum hominum principatu, egregii cives super- 
bam et cruentam dominationem versibus iibrisque 
refertis contumeliis Caesarum concusserunt, praasen- 
temque morum corruptelam , advocatis antiquorum 
virorum factis condemnaverunt , Cremutium Corduni, 
Montanum , Arulenum Rusticum , Senecionem dico, 
ita novi principis incipienles curas poemata Lucilii 
onerabant. Urgebat dominatorem aliunde vix securum 
veteris poetae memoria, et adulationibus blanditiisque 
sa3pius delectatas aures fatigabant aliquando notissimi 
versus, et jampridem vulgata nebulonum latronumque 
cognomina. Omnia displicebant ex seniori auctore de- 
prompta , nomina et laudes priscorum hominum , 
obsoleta vocabula, et ipse sonus verborum anliquita- 
tem referens. Tum , revocando defunctorum gloriam , 
Lucilius Romanis ostendebat quo quisque 

a Populum atque urbem pacto servare potissit 
Ampliu'Romanam , » (1) 

et quomodo, omnibus in servitutem ruentibus, liber- 
tate amissa et contempta, 

« Serpere uti gangrcna malum atque herpestica posset » (2) 

(Ij Lucil. I, 13. 
(2) Lucil. I, 14. 

Nos quideni , vel inter paucissima lot libroruin tVag- 
menta, perspicimus quot ludibria in praesentem civilatis 
disciplinam ex antique fonte detorta convertere liceret: 
quid , anno 715 , antequam Actiaca pugna terrarum 
orbem Octaviani ditionis fecisset? Itaque, quum Ho- 
ratius Lucilianum sermonem imitaretur , non sane 
principis amicis annumerabatur, sed inimlcis. (4) 

(I) Duie tamen causa? sunt quibus impulsi rccontiores et pru- 
dentissimi judices (Kirchner, lib. cit. historisolie Einlcitung p. 13) 
luinc sormonem multo postcrius , dcsinente anno 7*22 aut ineunto 
723 compositum credant, quum Horatius Ma^ccnati ct Octavio con- 
junctus cssct. Primum cnim, ut ait ille, simillimus est sermoni de- 
cimo quoni illis annis attribucrc cogimur ; ad hoc est in ambobus 
locus uni aut alteri rei quam non ante annum 722 evenisse cerium 
est. Do similitudinc sermonum non hie copiosius disseremus ; sed 
quanquam in utro(|ue Lucilium prospici fatemur, etnonnullos ver- 
sus vix inter se dispares utrinque loperiri (IV, 04 , X, 25 — IV, 
74 , X , 9U — IV, 21, X , 80 — IV, 2 , X , (> -- IV,f4, X , 50 — 
IV, 9 , X , GO) , eo tamen tantum probatur priorem postorioris 
causam fuisse, lloraliumque in secundo iis qua? propter alterum 
objiciebantur respondere , nequaquam autem utrumque eodein 
anno natum. Atqui, eodem argumento utemur, asserentes qiiar- 
tum sermon 3m cum secundo arctissime cohtcrei'e, quum earum- 
dem rerum memoria ex utraque parte redcat (^, 27 — 4, 91). 
Demonslravimus quidem secundum ad annum 714 pertinere : 
quai'tus igitur non multo post scriptus fuerit necesse est. Quin , 
hoc etiam nobis compertum est quartum et decimum specie 
simillimos, re vera alterum ab altero multum discrepare. Vidimus 
nempe quomodo prior graves principum inimicitias excitaturus 
esset ; mox secundum omnino diversum esse apparebit. Denique, 
eliamsi non longo annorum aut mensium intervallo distent, quod 
nobis ipsis placet, non ideo oportct cos ad annos^722, 723 referre, 
nisi quidquam cogat. Qua3 res vero obstant quin prior anno 715, 
ante Horatii et Msocenatis amicitiam scriptus fuerit ? Scilicet verba 
ista de Fannio 

Beatus Fannius ultro 
Delatis capsis et imagine. (2, 21) 
Bene autem Kriiger (Hor. sat. iind epist. p. 41, anmerk. an. v. 21) 
denfionstravit non hie bibliothecam publicam designari , quaruin 
prima anno 721 consecrata fuit ab Octavio, sed solummodo biblio- 
polarum colnmnas , quo candidus ille propriorum sermonum 
amator deferebat quodcumque vena sua effudisset, addita Fannii 
illustrissima, ut opinabatur, imagine. — Num igitur obstat mentio 
facta Petilli Capitolini (4 , 93) ? Quam vis autem vcrum esset cau- 
sam furis istius anno 722 actam fuisse , nihil prohibebat quin 
Horatius ipsum furtum anno 715 novisset, quod vulgatum ct 

Sed mox, ut satirce genus, ila vita? conditio nostro 
poetae mutata est sicut ipsi reipublicse. Tunc enim, 
ut opinor , incepit Candida ilia et firma amicitia quje 
Horatium Maecenati , suadentibus Virgilio Varioque , 
addixit , animasque naturali quadam societate junc- 
tas. obligavit , et poetam ab segro vivendi et sentiendi 
modo aversum in optimorum virorum familiaritate et 
duratura animi mentisque tranquillitate continuit. 
Atqui , pacato atroci bello quod in Italia, inter Octa- 
vium Antoniumque exarserat , post Brundusinum 
fciodus Icetiorem fortunam licebat sperare , nee ea 
erat indole Hovatius , ut prseteritce cladis nimium 
memor , novum rerum ordinem abnueret, quern jam 
amicus Virgilius puleherrimo carmine ad PoUionem 
cecinerat (1). 

Ergo, ab illo tempore, et scribendi genus, etamici, 
et partes , imo ars ipsa apud Horatium novata est : 
nempe, qui sa3vas in viros nobiles satiras direxerat 
et inimicorum suorum vitia aperte traduxerat , is , 
omissis personis, de informanda vita et de amplec- 
tenda sapientia mitia effundit consilia ; qui Csesarianos 
et novarum litteraruin amatores pei'sequebatur, idem 
in Cjesaris inimicos et in antiquitatis pertinaces obsor- 



celebratiun fuisso inulto ante quaiii dies amico principis dicerctur 
verisiniiilc est. Hoc est ceterimi tempiis huic sermoni a subtilissi- 
mis vii'is Weicherlo et Orellio assignatiini , aqiiibus tcmere, ut 
arbitramur , Kirch nerus descivit. Nos vero , pio ilia quantula- 
ciimqiic rem dijudicandi raciUtate , tentavimus causas dispicerc 
ob quas quartum sermoneni aliquo interval lo a decimo distare 
oporteret. Nee ita prorsus huic rei incubuerimus, nisi nonnihil de 
Horatii vita et indole inde exsisteret, scilicet, quomodo ab antiqua 
republica ad recentem principatum, a laudatis vcterum libris ad 
nascentes et sublustri quadam luce vixdum nitentcs novorum 
|)oetarum litleras defecerit. 

(f; K^loga'ad Pollionem scripta fuit anno 714. 



— 38 - 

vatores aciem mucronis'convertit; qui postremo forti- 
bus et duris et soluto sermon! prope idoneis versibus 
scribebat , rnox diligentiorem et subtiliorem curam 
adhibebit , lingua canora et ore rotundo eloquetur , 
carmina denique lyricis Grojcis digna suscipiet. Non 
alterum certe Horatium sumus inventuri , sed sui 
magis compotem, matmioris ingenii arbitrum el qui 
pristina odia praeteritique doloris memoriam seposue- 
rit. Non novo remigio novaque velificatione cursum 
intendit, sed compositis fluctibus et sub ridenti coelo. 
Quod ex sequentibus sermonibus , pra^sertim ex de- 
cimo in Lucilium perspicuum est. (1) 

Longe alia enim oratione , non eodem impetu , 
minori in viros ira , sed quadam hilaritate et facetia- 
rum lepore, non sine gravissimis consiliis de usu 
amicorum et quotidiano cum-aliis commercio tertia 
satira inventa fuit. (2) Jam a Lucilii vero et sincere 
genere ad proprium et velut Horatianum genus eum 
videmus discessisse. Licet enim in hoc sermone vir- 
tutes deprehendere quibus peculiarem laudem poeta 
meruit Flaccus, et de re quam curamus futuram sen- 

(1) De his omnibus quaj ad vitani Horatii spcctant, quam cnar- 
rare nobis consilium non fuit, vido : a Patin , Etude siir la vie et 
les ouvrages d'Horace , » ac pirosentim locum ilium ologantia et 
acumine laudabilcm ubi quam ob causam poeta a Bruti parlibus 
ad Augustum dofeccril, quaeritnr (p. 21). Nostrum est ca (Icmum 
investigare qua) ad litieras pertinont, sed civiles et poeticas oflTen- 
sionos aut amicitias ostendimus neccssitudine quadam inter se 
apud Horatium junctas esse. 

(2) Nullam aliam ob causam hnnc satiram tortiam scriptam 
fuissc , nee multo post proccL^dentem credimus, nisi quod utraque 
exordium ex memoria cantoris Tigollii recens mortui sumit. Atqui 
cam non statim. post alteram compositam fuisse inde apparet , 
quod Maecenas jam Jloratio amicus factus erat , ita ut ad eum 
respiceret illo d? amirifin s'^rmo. Qnamobrom satiram tertiam 
<"irca annum TtlH.nut TlTanto n.und'isinuni it t compopitam opi- 
namur. / 

tentiam per noiinuUa signa conjicere, scilicet modum 
esse in rebus , puriterque aspernandam aut antiqui- 
tatis obscuram reverentiam, aut omnia novandi im- 
prudentem amorenij poesim vero nee diligentia solum 
et studio, nee contra divine afflatu unice constare et 
facillima vena ; denique non ideo te poetam designan- 
dum et admirandum , quod insueto vivendi genere et 
habitu famam hominum proeoccupare volueris. Nempe 
vividis coloribus et lepidissima imagine Tigellium Her- 
mogenem depingit, eximium cantorem recens defunc- 
tum , et ab omnibus qualiscumque Indus triae homi- 
nibus comploratum , novorum , ut videtur, poetarum 
amatorem et patroium, acceptum vulgo cui largiendo 
placebat et moribus a communi consuetudine abhor- 
rentibus , non ignotum denique mulieribus et puel- 
lis quas psallere et cantare doccbat ; qui , semper 
dispar sibi , modo omnium pauperrimus , nunc cum 
ducentis servis , recens cum decem , pransurus jam 
sale et aceto postquam dapibus exquisitis coenaverat , 
aut vestibus splendens aut indutus pannis , sic omnia 
contraria faciebat , . quasi poetas cantoresque origine 
et sanguine discrepare a ceteris ostendere voluisset. 
Is ceterum sine dubio piimam Horatii satii'am vete- 
ribus similiorem et imperite modulatam dictitaverat , 
et cum nova disciplina parum congruentem. Hinc 
igitur a novis poetis segr^egatum esse poetam nostrum 
certum est. 

Sed non tantum a novorum , quantum a veterum 
fautoribus invadebantur versus Horatii , namque ei 
non ignovisse Ma^vium (1) et Bavium verisimile est, 

,;i; I)e MsKvio et Bavio vid. Weichcrt libr. cit. Bavius et Ma3viiis 
niisquam in sormonibiis aut opistolis noininati sunt , nam non 

qui eodem tempore Virgilii jam celebres egiogas 
lacerabant, singula quaeque notando ut minime latina 
aut convenientia. Malevoliim ilium poetam el verbe- 
ribus baud indignum Iloralius, ut amico et sibi forsan 
satisfaceret, gravissimis conviciis persecutus est, cum- 
que in Gra^ciam proficisceretur , opimam praBdam 
raergis natare optavit, aut velut libidinosum capmm 
tempestatibus immolari. De Codro pariter sentien- 
dum , pessimo poeta , quern Virgilio et Horatio ini- 
micum fuisse constat , aut fortasse versibus septimae 
eglogce — si in re valde obscura licet aliquid suspi- 
cari -- quibus Cory don ilia Codro cuidam invidia 
ruptum iri ominatur , aut certe Horatii loco ex epis- 
tola nona decima libri prioris expresso (1) quo tristo 



credimus, nee quidquani est cur credamns Maivium poetam cum- 
dem esse atquc Ma3nium avariim et sordidam focneratorem , quern 
jam Lucilius ceieberrimis opprobriis oneravcrat , de quo autom 
non unus locus est apud Horatium. (Sat. I, I , lOl — 1 , 3, 21.) 
Remel vero Maevium aggrossus est Horatius (epod. 10) in GroDciam 
proficiscentem, cui mira versuum acerbitate mala omnia precatur: 

Opima quod si pra^da, curvo littoro 

F^orrecta, merges juveris, 
Libidinosus immolabitur coper 

p]t agna tempestatibus. 

Istum autom Virgilio imprimis infeslissimum fuisse notum est , 
cujus versus irridebat. Quod autom profectus fuerit in Gra^ciam . 
teste Horatio, non ideo affirmabimus cum etiam fuisse Maivium 
malevolum poetam quern Ovidius narrat (Ibis 52.")), quum Athc- 
nicnses carmine lacoravisset, inedia mori coactum. Ma^vius noster 
circiter anno 7'23 in Gra3ciam est profectus. 

Bavins, par iste Ma^vio , pessimns poeta , secundinn Eusebium 
anno 720 mortuus (v<t in Gappadocia quo curator missus fuerat. 
Utrumque ceterum invidissf jcqualihns snis constat et veterum 
partes defendisse, non tam antifjuitafis amoro quam livore in alios 
l)Octas. 

r Hor. ep. I, 19, 15. 

Rnpit larbitxim Timng^nis a}mula lingua. 
Dum studet urbanus tonditquo disertus liaberi. 

lUo , Afcr gcnero . nomine Cordus , rn;::nomino larbita , quod ab 

sitnul et ridiculuni genus Codri nostri cognoiuine 
larbitee narrat , qui , ({uum Timagenem a3mulari vo- 
luisset , propter rei insoleiitiam nimium couatus , 
latera videtur sibi disrupisse. Denique , quanquam 
haec explicare difricillimum est , et utruin novis an 
veteribus singuli scriptores annitmerandi sint non 
audemus coUigere , id tamen certius aut saltern veri- 
similius est , Horatium , ineunte Mrecenatis amicitia , 
quum septem et viginti annos acjeret , jam inter 
veteres et novos viam sibi munivisse mediam et pro- 
priam ubi quidquid utrinque malum esset vituperabat, 
laudabat vero quidquid esset bonum , scd ita ut 
Lucilium primum aggressus vehementer quern sibi 
semper inimici opponebant , postea , mitescente na- 
tura, et glorise. tandem compos, a ludibriis discesserit 
causasque sequo judicio dederit cur antiqui peccavis- 
sent nee essent omnino imitandi. 

Quum id tantumraodo qucerendum nobis proposueri- 
mus, quomodo so erga veteres poetas Horatius gesserit, 
non singulis sormonibusinsistemus, sen Brundusinum 



larba Mauritaniic regc originem ducero gloriabatur, Tiniagcncni 
imitari dcclamando conabatur, rhelorem Alcxandrinum qui a 
Gabinio consulc captus, mox a F'austo Syllec filio rodomptus 
fucrat. « Ex caplivo coquus , ex coqiio locticarius , ex Iccticario 
amicus Coosaris Oclaviani factus est », sed deindc j)«-()ptei' nimiam 
proeacitatcm dimissus , except us fuerat a Pollione ; vir ceteruni 
ingenio subtili eturbano. Utrum autem Cordus larbita idem fuerit 
necne atque Codrns iste de quo loquitur Virgilins, potest disputari, 
scd non aflirmari. Ideo unum virum fuisse crediluni est , quod 
apud Virgilium Corydon pastor Codro ilia nimpi precatur, dum 
ex Horatii versibns conipertum est larbila' cantanti fauces ruptas 
fuissc. Quod autem vcre larbitse malum accidit , id solummodo 
per imaginem Codro optant a^muli ; quamobrem difficile est veram 
similitudinem ibi agnoscere. Ceterum h-.T'c sunt Virprilii verba 
;eg. VTT, 25). 

Pastores, bodtMa crcsccntem ornato poet a in 
Arcades, invidia rumpantur ut ilia (.'odro. 



itei^ inceptiwn cum Virgilio Varioque Mcecenatem se- 
quentibus jucundo et laeto sermone narraverit, hirsu- 
tce primae sath^a^ brevitati valde dissimili , seu nobis 
Ofellum suum rusticum , virum boni consilii et subti- 
lissimi judicii contra nobilium virorum convivia avari- 
tiamque produxerit. Attamen , etsi ad propositum 
linem haec minime videntur spectaro , non eerie 
supervacaneum fuerit breviter notare quantum emi- 
neat in illis versibus propria indoles Horatii , qua 
genus scribendi a Lucilio creatum suum fecerat. Ne 
enim detrahamus Lucilio coronam quam ei hoerere 
voluit ipse Horatius , nee dotes quibus eximius poeta 
Horatium admiratorem nactus est , animadvertamus 
lamen longe aliis mentis excellere sermones Horatii , 
acrem vitiorum insectationem dulci benevolentia tem- 
perantes, mode tristes, modo jocosos, tuni philosophia 
et doctrina eloquentes, tum soluto sermoni simillimos 
et quotidiano vitae usui accommodates , lingua autem 
semper urbanos , delicate verborum delectu nume- 
risque et pedibus rei aptissimis insignes , qui tandem 
assiduam curam et diligentissimam artem felici inge- 
nio innixam mirum in modum ostendant. Ha?c est, si 
recte judicamus , Horatiana) satiroe imago ; banc sine 
dubio imaginem sibi linxerat quam imitaretur. Ab ea 
autem abhorrere aliquando liUcilium quum sentiret , 
cum quo semper ab invidis inimicis conferebatur ut 
multo minor, occasionem oblatam olim arripuit agendi 
suam causam ; et coram omnibus aemulis , seu vete- 
rum , seu novorum partes sequentibus , de Lucilio in 
decima satira disseruit. 

Ex quo enim primam satiram scripserat Horatius 
usque ad hoc tempus quo Lucilii stolidos admiratores 



— 43 — 

insectatus est, nonnuUi anni effluxerant. (1) Iiiterea ab 
adolescentia in virilem et adultam aetatem provectus , 
indolem sensim emendaverat et placaverat artemque 
formaverat. Romae autem, Octavii dominatione confir- 
mata post Sextum Pompeium interfectum Dalmatasque 
fet Numidas devictos , actum erat de republica et de 
pristino rerum statu. At Bucolicis et Georgicis Virgilii 
partim editis in publicum , multisque Flacci satiris , 
ingens irarum moles conflata erat Mceviorum Bavio- 
rumque in poetas sodales , turn ob ingenium longe 
praestantissimum , quum propter principis amicitiam 
invisos. Itaque , et reipublicae pessumdalae studiosi , 
et satiris perstricti aut ne perstringerentur timenles , 
et veterum poetarum religiosi defensores, et nova} 
schola3 discipuli , deinde omnes mali poeta: , critici , 
litteratores, grammatici, despiciendis el iniquo judicio 
elevandis aliorum operibus assueti , quicumque tan- 
dem propter nonnullos versus semel factos — quorum 
numerus magnus erat — se litterarum arbitros et 
laudum largitores profitebantur , ii infestis ordinibus 
in Horatium incedebant, liberlinum istum, Mcecenati 
convictoreni , oris improbi hominem , qui, quod alios 
semper loedere gaudebat , Lucilio se parem esse glo- 
riabatur. Talia enim vulgo crimina in salirarum auc- 
torem inimici serebant ; quapropter omnes communi 
quodam consilio Lucilii nomen velut oppugnandce arci 
tormentum sibi fecerant , Lueilium ducem in bcllo 
elegerant , Lucilii antiquum decus crescenti glorias 
adolescentuli poetse objecerant. 

(1) Prima satira, iit vidimus, anno 713 coinposita est, secuuda 
714, quarta 715 , tcrtia 716 ; deinde sese invicem cxcepcrunt hi 
sermones : 1 , 5 , anno 717 — II , 2 , an. 717 — I , G an. 718 — 
I, 10, an. 718 — 1 , 1 , an. 719 — I , [) an. 720 — II , 3 , 72i?. 



CeteriiDi quanta tunc esset Lucilio auctoritas eo 
probatur , quod non solum insignes in tola urbe can- 
tabaniur quoscumque olim homines famosis versibus 
oneraverat , multique ejus loci scriptorum oratorum- 
que libris eruditionis et jucunditatis gratia insere- 
bantur ; sed etiam Lucilii opera velut urbanitatis et 
comitatis excellentia exemplaria plerique ita elTere- 
bant , ut inde nobis prsesertim liceat quce fuerit apud 
Romanos iirbanitas judicare; imo, non deerant gram- 
matici qui de Lucilio commentarios componerent, aut, 
teste Suetonio , axcoaaei? facerent ; nonnuUi denique 
ipsum Lucilium emendabant , et si qua? insolentia 
aut nimis dura in ejus numeris viderentur, corrige- 
bant et ad novas metrorum leges flectebant. (1) His 
omnibus Horatius multa verecundia erga Lucilium 
et in inimicos sues faceta solertia respondit. Quan- 
quam enim non audemus huic aut illi anno inserere 
decinmm sermonem , quum nihil nobis certo docu- 
mento sit , videtur tamen scriptus fuisse non multo 
post quartum , de quo supra disseruimus , plura 
enim communia in ulroque inveniuntur, et ex ipso 
exordid 

« Nempe incomposito dixi podc cin'rciv vorsiis 
» TiXicili », 

apparet Horatium iteruni de codeni pocta oblrecta- 
toribus respondere. Non igitur pust longum inter val- 
lum ambo sermones sese exceperunt , sod ita intei- 
so discordant , ut Horatius in quarto iis partibus 

(I) Florus ille cui cpistolaai 11 , 2 , Horatius dodicavit, testo 
Porphyrione , voteres satiras collegoi'at, inter qiias Lucilii pleras- 
que exccrpserat. « Hie Florus fuit satirarum scriptor. cujus sunt 
ck'cta ex Knnio , Lurilio., Yarrono. r 

adhaereal quas impugnat in deciino. Nempe in altero 
Lucilii discipulum , a3mulum in altero ; in illo Octa- 
viano infensum , deditum in hoc se prolUetur ; iratiis 
et inimicorum sa^vissimus castigator in priori, in pos- 
teriori contra placidior est vitamque feliciorem ample- 
xus : denique illic tantum non de una republica qua^s- 
tio est ; hie vero , nusquam. Quapropter nihil, nostra 
sententia , obstat quonimus credamus decimam sati- 
ram in LuciUum statim post sextam ad Maeeenatem , 
anno 718 , editani fuisse , nbi verecunda digni- 
tate obscure patre nalus inimicis et lectoribus expu- 
suerat quomodo in amicitiam Moecenatis venisset, jam 
vitam (( misera arnbitione gravique solutam acturus. » 
In sexta ergo quern vitse ordineni jam sit secuturus 
in principis amicitia, velut in decima, quid sentiat de 
litteris ostendit. Quemadmodum secundus et .quartus 
sermo quis esset Iloratius antequam ad Octavium con- 
fugeret expresserant , non aliter sextus et decimus 
quo evaserit postquam Octavium secutus est expU- 
cant: utrinque eadem diligentia, eadem libera? linguae 
et ingenui sensus sinceritate poeta voluit legentes 
admonere cum quali viro colloquerentur. 

Mitior igitur lactus , et juvenilis ine immemor , 
quum pro comperto habuerit Romam sine rectore non 
stare , potentem simul et clementem, nee non bonis 
disciplinis eruditum patronum noluit aspernari , re- 
rumque publicarum cura Mcecenati et Octavio aliisque 
optimis viris commissa , ipse litteris et edocendo 
per honestissimas artes Romanorum ingenio vacat. 
Quum de LuciUo sententiam suam proferat , non jam 
ut antea Lucilianum sennonem scribit; sed omissis iis 
qua? ad res publicas spectant , omisso viri ingenio 

quod quale fuisset saepius declaravit , neglecta ipsa 
Lucilii salirarum materia et summorura virorum 
insectaiione quae veteri scriptori tantam laudem cir- 
cumdederat , de oratione tantum loquitur , nee ulli 
rei in decimo sermone locum invenit nisi litteris. 
Non dubitat Lucilium urgere et judicio difficili ma- 
gis , quanquam aequo dijudicare , quum non jam 
Lucilii inimicis, sed amatoribus respondeat , nonvete- 
runi sed novorum scriptorum causam agat , non de- 
funclae reipublicae casum doleat , sed gaudeat Csesaris 
principatu. Haec nempe est summa decimi sermonis. 

Quis tamen crederettriste judicium Flaccum tulisse 
de Lucilio cui inventionem , vires , latus , facetias , 
omnia prope quae comoediarum aut satirarum aucto- 
rem faciunt concedit , dum se , et in eo loco et in 
multis aliis humilem discipulum fuisse, infra magistri 
censum ingeniumque declaret? Id unum parce sub- 
jicit , huic inveniendi facultati , laboris palientiam et 
scribendi enucleate scientiamautvoluntatemdefuisse, 
quod neminem hodie suspicamur esse qui neget. De 
arte igitur solummodo cum Lucilio Horatius rem 
habebat , quod prudenter animadvertendum , nam 
propter banc artis negligentiam ceteros poetas anti- 
ques deinceps post Lucilium arripuit , quippe qui 
artem sine ingenio nihil posse , sed rursus ingenium 
sine arte baud multo melius valere affirmaturus esset. 
Hinc tandem omnis pendet Horatius, qui utrumque iu 
suis versibus necessitudine quadam et felicissima 
familiaritate conjungere voluerit. Ita , in hac satira , 
de uno Lucilio modeste quidem , et non dubitamus 
asserere , benigne mentionem fecerat. 

Verisimile est enim quidquid ab Horatio Lueilio 

objicitiir, id a3qiialibus quibusdani oblique , sed vehe- 
mentius etiarh objectum fuisse , qui , ut lit , vitia 
potius quam virtutes egregii viri imitabantur. Non 
tam acriter sennoni incompto et numeris parum li- 
uiatis tanti viri invectus fuisset, nisi plurimi, magnum 
auctorem profitentes , sordida et male sonantia au- 
dacter effudissent. Deinde , non profecto ejusdem 
poetye patrocinium baud ravo Horatius invocavisset , 
quern contemnendum irridendumque omnibus propo- 
ponebat. Nobis igitur liquet hoc sibi Flaccum in 
animum induxisse , non ut elevai^et merita Lucilii, 
cujus admirator erat ut nemo, sed ut quae vere fuis- 
sent ostenderet. Quae quidem constant ex inventione 
rerum magis quam ex ipso orationis nitore. Quidquid 
vero criminose dictum in hac sententia videtur, id non 
ad Lucilium, sed ad discipulos Lucilii referendum est. 
Hoc etiam omnino confirmant Horatii sermones qui , 
vel cum rarissimis veteiis poetae reliquiis coUati , jam 
primum et leviter inspicienti, cum diversitate quadam, 
commune aliquid et quasi germanitatis speciem prae- 
bent. Ne enim singula enumeremus quae Horatius a 
Lucilio mutuatus est , vide quam similis fuerit apud 
utrumque operis materia. Nonne enim itineri Siculo 
Lucilii , Brundusinum Horatii iter , et satiris illius de 
mensarum voraginibus aut ridiculis epulis , Ofelli 
praecepta apud hunc et Nasidieni convivium succe- 
dunt? Nonne eadem de femineis illecebris, eadem de 
philosophorum somniis , eadem denique de usu divi- 
tiarum et de ipsis litteris ambo exposuere ? Quin 
etiam , si rem attentius perspicete velis , apparent , 
vel in tristi tot Lucilii librorum naufragio, multi versus 
quos ab Horatio excerptos et sermonibus immixtos 

agnoscas, ita ut eo tauturnmodo discipuluni diilerre a 
inagistro certum sit , quod diligentiorem in eligendis 
vocabulis et componendis versibus curam , majorem 
deceiitiam , subtiliorem postremo Horalius artem 
adhibuerit ; quae cuncta aetati magis expolita? et ur- 
bana> conveniebant. Quod si denique veterem Graeco- 
rum comoediam secutus est Lucilius , novam potissi- 
mum amplexus esse alter videtur. Sed nunquam , 
el si ab imitatione et reverentia Lucilii aliquando 
digressus , quid ei debuerit negare ingrata obtrecta- 
tione Flaccus voluit. 

Dum vero ipsam satiram, quibus terminis circums- 
cribenda sit, quas virtutes peculiares habitura.de- 
monstrat, sermonem inodo remissuni, modo pressum, 
turn graveni , turn lepiduin , hie poeta dignum , illic 
rhetore, ubi ridicuUun aeri prudenter miscetur, dicas 
lion jam Lucilium , sed se ipsum intueri scribentem , 
et sues sermones quasi generis perfeclissimum exem- 
phim prajbere (1). Deinde turbam istam malorum 
poetarum et inusicoruui irridet, Demetrios, Pitoleontes, 
TigelUos , Furios , Pantilios et qui vulgi favorem 
inscitia et sleriU abundantia captabant , aut contra 
vano labore gloriabantur quo « Canusini more biUu- 
guis » Lalinis carminibus Graeca verba insererent. 
Juxta opponit amicos sues et vere poetas , quorunn 
approbationem multi facit , eosque in singuUs dicendi 
generibus magistros nominat , in comccdia Funda- 
nium , PoUionem in tragoediis , in bucoUcis vero 
VirgiUum, quorum chore se miscere audet sermonum 
Lucilii more auctorem, sed plane diversum a Lucilio. 

i} Hor. sal. I, 10, 9 «'t soqq. 

Lucilius uenipe non tantum niagui poelae quantum 
boni civis laudem atfectabat , et minus gloriabatur tot 
libris mira fecunditate inventis, facetiisque et ingenio, 
quam patriae amore et verbis Romse utilibus : 

Eie popiili Fal litem et fictis versibus Lucilius 

Quibu' potest impretit, totumque hoc studioso et sedulo. (1) 

Horatius contra artem unam scribendi et felicissi- 
maeincomponendis versibus industriae pra^mium vide- 
tur concupivisse. Scribit enim, non vulgonec civibus, 
sed eximiis quibusdam etselectis viris. Quum Lucilius 
praedixerit se velle neque ab indoctissimis neque a 
doctissimis legi , sed a mediocribus , Horatio satis est 
si nonnulli inter doctissimos scripta sua approbave- 
rint. Ex altei^a parte ambitionem civis liberi et publico 
usui dedito , ex altera autem curam scriptoris inter 
optimos librorum judices et excellentissimos proceres 
degenlis agnovimus. Quantum abhorret alter ab altero, 
quum ille , quidquid scripserit , asserat se ex intirao 
corde hausisse , 

Ego ubi quern ex prsecoidiis 
Ecfero versum (2) 

ita ut patriae amor poetam faciat, hie contra admirabili 
quadam solertia carmina de religionibus et de Diis 
quibuscumque deduxerit, pius oratione, revera parens 
et infrequens Deorum cultor ! Quanta superbia Luci- 
lius eques Romanus nomine et fama gaudet , qua 
nihil vellet mutare , 

(I) Lucil. XXVII, 1. 
(i) Lucil. XXVI, 4. 

Publicauu' vero ut Asise iiaiii scriptuiarius 

Pro Lucilio, id ego nolo, et uno hoc non muto omnia. (i> 

dum modestior, servili genere oi'tus et principis Octavii 
cliens, Horatius sibi vitam inter magnos actam et opti- 
matum patrocinium gratuletur ! Hie poeticum munus 
velul consulatum aut proeturam aliquam gerit , hie 
privatus, publicarum rerum securus, vitam laudabili 
opere honestat et patronorum voluntati aecommodat 
ingenium et carmina. 

At qui sunt hi quos ad legenda opera sua quantu- 
lacumque arcessit Flaccus ? (Eorum vero neminem in 
quarto sermone nominaverat.) 

Plotius et Varius, Maecenas Virgiliusque , 
Valgius et probet hvoc Octavius optimus atque 
Fuscus, et haec utinam Viscorum laudct utcrqne. 
Ambitione I'ciegata te dicere possum, 
Pollio, te, Messalla, tuo cum fratre, simulque 
Vos, Bibiilc et Servi, simul his te, candidc Furni. (-2: 

Nonne omnes principem Octavianum sequentes et 
novis litteris imbuti? Ut enim Pollionem, Messallam, 
Msecenatem et Virgilium praeteream , quos quibus 
vinculis Caesari conjungerentur omnes novere, nonne 
Varium Piotiumque Tuccam , Valgium Octaviumque 
amicos Horatio VirgiUoque et Ca?sari etiam acceptos 
fuisse suspicamur , imo , scimus ? Varius et Plotius , 
candidce illoe animce , Maecenatem Brundusium per- 
gentem secuti sunt: quis vero credat inter necessaries 
Augusti non fuisse Valgium quern Horatius hortatur 
ut recentes Augusti victorias carmine extoUat ? 

(1) Lucil. XXVI, 14. 

2} Hor. sat. I, 10, 81 et seqq. 

Potius nova 
Cantenius August! trop?Ru. (I; 

Denique Octavium ilium optimum Virgiiio et forsan 
Caesari dilectum fuisse probatur epigrammate inter 
Virgilii catalecta inserto , ubi poeta raptum Octavium 
deflet , interruptumque Romanre historiee magnum 
opus desiderat (2). 

Sed arte proesertim sibi invicem placebant ; Maecenas 
verbis insignitis , oratione diffluenti et nimio cultu 
mundiliisque non simplicibus usque ad obscuritatem 
et taedium novas litteras referens ; quid enim Lsevii 
et CinniB difficili operse similius quam haec Maecena- 
tis: (( Amne silvisque ripa comantibus vide ut alveum 
lintribus arent, versoque vado remittant hortos » (3) : 
Pollionem vero , quanquam ab alterius more diver- 
sum (namque ©rat oratione salebrosus et exsiliens) , 
ideo tamen novis partibus addere decet quod omnes 
novos poetas benigne audiebat fovebatque et congre- 
gabat , atque etiam quod ipse recitandis tragoediis (4) 
studebat et Ciceronem , veteris reipublicae et antiquae 
artis fautorem et exemplum detestabatur. At Valgium 
Variumque iisdcm operibus indulsisse constat quibus 
Virgilius et Horatius indulserunt , lyrae quidem et 
cpicis carminibus ; postremo iEneida perlegendam et 
emendandam paulo ante mortem Octavio commiserat 
Virgilius. 

(1) Hor. od. II, 0. 

{V Scripta quidem lua noa multum mirabiinur, et tc 
Ila[)tum, ct Romanam ilebimus historiarn. 

(3) Sen. eq. ad Luc. CXIV. 

(4) Virg. eg. YIII, 10. 

Sola sophocleo tiia carmina digna cotburno. 

Inde igitur sentimus paulatim crevisse adversus 
veterum pertinaces admiratores obscuro rumque poe- 
tarum multitudinem , et cooptatione natural! coal- 
uisse hoc egregiorum virorum collegium et sodalitium 
qui, imperante Augusto, latinas litteras gloria singulari 
auxere et ad ultimum gradum perduxere (1). 

In litteris quidem artibusque judicandis solent variae 
setates designarl quibusdam nominibus et quibusdam 
viris quos eadem studia, similes disciplinoe, una causa 
conjunxit. Quare , quum Catullus , Calvus , Cinna 
et nonnulli alii nobis ejus aetatis magistri videantur 
qualitterae latinoe a pristino more scribendi ad novum 
migraverunt , pulamus iis viris quos Horatius enu- 
meravit litteras quae vere latinsB apud nos habentur 
vigere et constare , quas Gallico vocabulo « classi- 
ques » appellamus. 

Tali disciplinse arctius semper adhcesit Horatius , et 
quemadmodum prolitisbatur eam majore in dies auc- 
toritate adversus Lucilium aliosque veteres poetas, ita 
imitandos admirandosque praedicabat ejusdem disci- 
plinae alumnos quos supra nominavimus. Haec fuit 
prima de veteribus pugna , in qua de Lucilio tantum 
res fuerat, Eam longae induciae secutae sunt , nee nisi 
maturam ijetatem prope praetervectus iterum decer- 
tavit noster poeta, non jam Lucilium unum, sed omnes 
veteres condemnaturus , non quod ingenio minores 
fuissent, sed quia vera bene scribendi principia igno- 
raverant , quia non natura , sed arte peccaveraht. 

(1) Hor. sat. I, 10, 61. 

CAPUT IV. 



De epistola ad Augustum. 



Post duos sermoiies de Lucilio de quibus modo 
agebamus , non prius Horatius veteres attigit quam 
in epistola ad Augustum ubi rem ipsam quam quseri- 
mus expresse tractavit. Quum autem ea epistola in 
ultimis Horatii annis , circa 744 scripta fuerit , id 
temporis quo jam plenus vitaa et laudum in eo erat 
ut senectutem ilia animi tranquillitate et sapientia 
intraret , necesse est vrginti aut amplius anni inter 
earn et satiras nostras interfuerint , per quos quid 
actum sit novisse non minime profuerit huic causae. 

Quod breviter primum et strictim ita colligemus , 
in republica omnia, nullis jam obstantibus aut inlus 
aut foris , post Janum ter clausum , paruisse uni 
Augusto ; in litteris autem, paulatim compositas fuisse 
pristinas inimicitias , et in locum turbulenti belli 
pacem successisse, quasi Jaims ipsis poetis clausus 
fuisset; denique. quod ad Horatium proprie pertinet, 
eum per hoc intervallum , scriptis carminibus et pie- 
risque epistolarum , acceptum principi , novarumque 
rerum velut praeconem factum, a nutante et undique 
lacessita fama ad firmam et inconcussam gloriam 
tandem pervenisse. 

In republica primuiii , notuiti ab omnibus et con- 
cessum quomodo post civilium bellorum clades et 
extrema arma libertatis , Roma sub principe Octavio 
totum orbem non ssepe jugum detrectantem rexerit : 
quce societatis conditio , ut non gignendis forsan et 
promovendis poetarum ingeniis est utilissima , ita 
adjuvandis et ad unum finem ducendis litteris plu- 
rimum confert. Sed ne tam vulgo repetitis nimium 
insistamus , hoc tantummodo subjiciejnus , omnes 
poetas scriptoresque , non certe uno consensu adu- 
lationis, quod nobis parum verisimile et rerum naturae 
minime consentaneum apparet, sed communis cujus- 
daui admirationis imprudenti impetu , magnum prin- 
cipem Romae praesidium et tutelam cecinissc , quenr) 
penes fata totias orbis jam fore videbantur. 

Hinc in litteris ipsis disciplina, ordo, justum veluti 
imperium constitutum erat. Non jam acriter inter se 
veteres et novi decertabant , ut fiebat an tea , sed 
fcedus pactum fuerat utrinque , et feliciter mixtis 
post multum laborem Latinis litteris Graecisque , ita 
ut scruposus Ermii, Pacuvii et TAicilii sermo meliori- 
bus praeceptis emendaretur et alienis opibus parce 
adhibitis augeretur , congestis omnibus quaecumque 
ox toto Graecorum poetarum sacrario, non antiquorum 
modo, sed etiam recentiorum proferri possent divitiis, 
nova lingua conflata fuerat, pariter a rusticitate pris- 
tina et a posteriorum cincinnis distans, quam eodeni 
tempore summi viri, quanquam rebus et ingenio dis- 
pares, locuti sunt. Hujus absolutissimum exemplum 
praebuere Virgilius et Horalius, quorum alter a Lucilii 
aemulatione ad Graecorum doctam imitationem defe- 
cerat, alter vero primum Alexandrina opera diligentius 

secutus , Homero deinde et Platoui et pulcherrimae 
artis magistris incubuerat : sed diversis itineribus 
profecti, ad eumdem finem pervenerant. Ergo exstinc- 
tis jamdiu Catullo , Calvo , Cinna et ceteris novarum 
artiiim studiosis , paucis etiam , ut videtur , supe- 
rantibus , qui veteres tuerentur , nisi apud ignaram 
multitudinem, nequidquam inimici Horatium autVir- 
gilium insectabantiir ; nam omnes fere Romanos ia 
eorum gloriam dicas conjuravisse cum Proper tio vati- 
cinante majorem Iliade /Eneida. Nempe lux aureae 
latinarum litterarum ^etatis orta erat. 

Videamus autem qua? Horatio per illud spatium 
temporis contigissent. Paucis annis postquam de Lu- 
cilio pugnaverat , Octavius post Actiacum praslium 
Antonio devicto principatum obtinuit ; deinde , non 
multo post, anno 726, in sermone qui ultimus scriptus 
fuit, et quo omnes ceteros primum in publicum editos 
dedicare principi videtur Hdratius, Trebatio interro- 
ganti cur Caesaris invicti facta non narret , respondet 
se hoc non audere propter ingenii mediocritatem , 
sed ita ut bene omnibus appareat eum in amicitiam 
Octavii venisse, et per artificiosum illud cum Trebatio 
colloquium Romse dominatorem laudare. (1) Ab hoc 
tempore priscam personam ferme abdicavitpoeta,qui, 
quanquam se satiras semper scripturum contendit , 
eam nihilominus ultimam com^osuit more Lucilii ; 
atque etsi se , quaecumque vita) conditio futura esset 
et color nunquam quieturum affirmabat , videbimus 

,1} Hor. sat. 11, I, pass. 

Cupiduui, pater optiiue, vires 
DeOciuot; iicque enim qiiivis hoiTontia pilis 
Agmina, ncc fracta percuntes cuspide Gallos, 
Ant lal)entiR equo doscribat vulncra Parthi. 



— 5t) — 

tamen quomodo positis armis placidior factus et bea- 
tior, scribendi genus mutaverit , et semper magis ab 
antiqua disciplina discesserit. Qui enim hactenus 
paupertate suadente stimulaatibusque inimicitiis Ver- 
sus velut jacularepererat, nunc molli inertia solutiiSy 
aut raro scribit aut nunquam, aut aversus a consiliis 
belli, Alcaei more Gneca disponit cannina , artem unam 
intuitus, vel principis voluntatem. Ita naturiB suae in 
dies magis se commisit , quae famam communem et 
theatri plausus horrebat, omnia autem artificia et ex- 
quisitissimi sermonis lepores ante omnia adamabat. 
Propter quae omnia, hirtum latinae antiquitatis squalo- 
rem detestans et oblitus Lucilii., Grsecis lyricis in 
latinas lilteras multa cura transferendis studuit , ut 
monstraret quid natura posset optimis disciplinis 
adjuta. 

Summatim autem colligenti quaecumque in carmi- 
nibus ad scribendi principia et ad artem spectant , 
facile erit intelligere quemadmodum Horatius sibi 
finxisset animo banc rationem scribendi quam jam 
in satiris nascentem et a stirpe consideravimus , sed 
quae posterius plane adulta in epistolis ad Augustum 
et ad Pisones, veterum culturae et principiis omnino 
contrariam, sese explicuit. 

Primum autem superbe profitetur se non profane 
vulgo scribere , (1) sed probatis quibusdam judicibus 
illos versus composuisse quos nunquam audiverint 
Romani, hactenus Grsecis tantummodo concessos. Nee 

(1) Hor. carm. Ill, 1. 

Odi profanum valgus ct arceo. 
Favetc linguis: carmiua non prins 
Audita Musarum saccrdos 
Yirfrinibus piiorisque canto. 

semel hac carminum suorum novitate contra vulgatam 
tragoediarum comoediarumque et ipsius satirae coii- 
suetudinem gloriatus est , nam qui sc nuper Lucilii 
discipulum imitatoremque humiliter fatebatur, is nunc 
adversus omnes poetas praeteritos se inventorem non 
pari modestia jactat. Quin, eum sermones.suos velut 
jocum dedignari putes , quum in ilio carmine magni- 
fico ubi gloria3 sua? monumentum perennius aere 
futurum esse sperat, non satiras huic laudi materiam 
dedisse dicit , sed yEolia carmina ad Italos modes 
deducta. (4) Alias quoque , in epistola ilia ad Maece- 
natem, in qua insectatur ventosam plebcm iniraicosque 
propter nobilium gratiam sibi infensos, postcjuam sibi 
gratulatus est quod viam adhuc intactam solus in- 
gressus fuerit, non sermones, non ipsas epistolas sibi 
decorifore, sedParios iambos et Archilochi Sapphusque 
et Aleaei liberam audacemque imitationem opinatur. (2) 
Ita' novum scribendi genus veteri et usitato etiarn 
atque etiam opponit. 

Quid , quum passim eas virtutes designet propter 
quas eximius poeta haberi velit? Non vim inveniendi 
praBsertim aut componendi audaciam et felicitatem 
sibi a Diis datam agnoscit, quum contra saepe Graecos 
sibi magistros et inventores fuisse fateatur , sed suam 
famam constare sentit ex prudenti lyricorum conver- 

(1) Hor. carm. Ill, 30, 13. 

Princcps iEolium carmen ad Italos 
Deduxissc (dicar) modos.... 

(2) Hor. ep. I, 19, 3, 2. 

Parios ego primus iambos 

Ostendi Latio 

nunc ego (Alcaeumj non alio dictum prius ore, T. at inns 
Vulgavi fidicen. Juvat immemorata forontom 
Ingenuis oculisque legi manibiisqin^ tcnori. 

sione et verborum callida dispositione versuumque 
legitimo sono et justo reditu , denique ex omnibus iis 
qua3 artis sunt , non inventionis. Non semel id de se 
affirmavit , sed in duobus locis prsBsertim', altero ubi 
jucunda imagine, se cum apibus Matinis conferendo, 
assiduum et pergratum laborem depingit quo ex om- 
nibus inclytis apud Graecos poetis quidquid exquisitum 
et sua.veolens erat selegisset, altero in quo brevissinie 
suam fortunam ita extoUit , sibi a Phoebo et spiritura 
et artem datam esse asserens (1). Huicnempe maxima 
cura et quasi religione tolus incubuit , qui demons- 
traret post rudes et imperfectos antiquitatis libros 
Greecae suavitati et venustali adeo dissimiles ', posse 
vol latino sermone varie et pure , simpliciter et mo- 
dulate , et pro severissimis scribendi legibus aliquid 
componi. Non mirum igitur si , quamvis ingenii vete- 
rum admirator , eos tamen ssppissime in artem pec- 
cavisse ostenderit. 

Sed jam , quod ipse suo exemplo , carmina et 
epistolas scribendo , quod nonnulli jequales suis ope- 
ribus, sicut Virgilius Ovidiusque ostenderunt, quantum 
latinae litterae ab humilibus principiis exortoe, Augusti 
aetate profecissent , et quomodo Romana civitas non 
solum armis sed etiam optimarum rerum cultu cre- 
visset , id postquam interdum inimicorum crimina 

(I) Hor. carm. IV, 2, 27. 

Ego, apis MatinuR 
More modoque 
Grata carpentis thyma per laboi'cin 
Plurimum, circa nemus iividique 
Tiburis ripas, operosa parvus 
Carmina fin go. 
Hor. carm. IV, 6. 

Spiritum PhoBbus mibi, Phoebus artem 
Carminis nomenque dedit poetfe. 

refutando et Lucilium judicando asseruerat , restabat 
lit longius et ipsa re tractata artisque praeceptis expo- 
silis , coram omnibus explicaret. Ideo scilicet utram- 
que epislolam , unam ad Augustum , alteram a;d 
Pisones scriplam fuisse arbitramur , quarum ilia in 
antiques polissimum intentata , hcnec solummodo do 
arte scribendi fuit composita. 

Sed antequam alterutram attente consideremus , 
observemus primum nusquam in aequalos quosdara 
nomine designates ibi Horatium invehi sicutin satiris, 
quo videmus eas non jam in medio certaminum ar- 
dore ex ipsa poetse ira exprimi , sed consulto et prn- 
denter cogitatas fuisse , quum nuUae poetarum partes 
superessent , et de Horatii gloria nequidquam a pau- 
cissimis dubitaretur. Inde major lenitas et jucunda 
sirnplicitas , non omnino tamen absentibus facetiis , 
ut ingenii aciem non hebetavit, sic moderata est; non 
enim uniuscujusque pessimiscriptoris vultunij mores, 
vitia illic derideri videmus , omnia autem Iranquillius 
et elatius dicta , et in futura tempoi'a postei^osquo , 
longius quam ut ad privatas lanfum simultates perti- 
neant, prominentia. Hinc ergo licet nobis quid Hora- 
tius vere de antiquis senserit haurire , et id quod 
jamdudum investigamus , si fieri possit , dirimere. 

At eo ipso minus admirabimur Horatium in ea 
epistola antiques poetas novis inferiores ostendisse , 
quod Augusto efflagitante eam scripserat. Neminein 
enim fugit non semel Moecenati aut ipsi Augusto 
soUicitantibus ut aliquid , non jam lyricis carminibus, 
sed venustissimis illis epistolis simile quas ad amicos 
mittebat , principi destinaret , poetam semper obsti- 
tisse , donee per litteras invitntiK^ j)c prope jussus 

cederet. Data igitur occasione usus est ut Augustum 
quern sa^pissime laudaverat armis invictuin , religio- 
nutn observatorem , morum enieiidatorem , denique 
omnium rerum iu orbo restitutorem et veluti magis- 
trum, approbaret ipsis poetis non minimum auxilium 
fuisse , ita ut mutato reipul)lica5 statu artes et litterap 
sese felicius habuissent et ex pristina indignitate emer- 
sissent. Quapropter non in eoruni sententiam ibiraus 
qui Horatium credunt , postquam nonnullis versibus 
principem extulerat, subito quodam et callido circuitu 
ad poetas et artium disciplinam , Augusto omisso , 
epistolam derivavisse. Ilanc contra ei fuisse scribendi 
simul et Augusti laudandi materiam arbitramur; quum 
veteres poetas elevabat , tum pnosens tempus multo 
pra^ferendum subjiciebat , narratisque Latinarum lit- 
terarum Graecis tamdiu impaiium incrementis , viro 
excellentissimo blandiebatur ingeniose, quo auspice 
poetis T.atinis licuerat omnem antiquitatem Latinam 
vincere et cum Gra^ca ipsa feliciter a^mulari. 

Cur autem in epistola ad Augustum locus lit ipsi 
antiquitati cum recentibus temporibus comparandse ? 
Nonne Augusti laudes cum antiquorum reverentia 
conciliare facile erat? Attamen non ultro Horatius 
veteres incessit ; sed mos erat, ut supra disseruimus, 
quidquid antiquum erat stolido quodam cultu circum- 
dare, etipsas comprecationum formulas quas a nemine 
intelligi Quintilianus affirmavit , admirari et vereri. 
Quam ingratum et grave erat poetae, si quis eum arte 
insignem laudavisset , jam illud audire , « nonnuUa 
certe apud eum bona esse , seel quantum distantia a 
veterum divino ingenio ! » Huic consuetudini Flaccus 
indignatar , nee vult veteres extolli quia veteres fue- 

I'unt , rursus aulein iiovos contemni quia uon coiiti- 
gerit ante centum annos vivere ; non ipse ce teres 
aggreditur , sed se suosque defendit ; non censet 
aequum esse se aliis prseferri quod nova omnia me- 
liora sint , at se aliis postponendum negat quod anti- 
qua sint novis semper anteponenda. Non. ipse rationem 
quamdam concepit de antiquitate juxta novas res 
minimi sestimanda ; sed vulgus contrariam rationem 
quotidie mira inscitia suis de auctoribus judiciis edebat, 
scilicet res antiquas novis pra^stare. Dicere enim 
possis Horatium vetera cum novis voluisse conferre, 
si ipse , nullo provocante , sponte declaravisset res 
humanas semper ad meliora tendere, et ideo Ennium, 
Pacuvium , Lucilium , Horatio et Virgilio pejores du- 
cendos. Non ita autem res se habuit ; imo , quum 
populas praesentia fastidiret, non quia mala putaret, 
sed quia nuper nata essent , hoc vanum et ridiculum 
esse prsedixit ; nee quidquam aliud plane de ea re apud 
eum expressum inveniamus. (4) Imo , de hac causa 
omnem disputationem inanem fore lepidissime pra3- 
tendit ; quae enim veteribus , quae autem novis annu- 
meranda sint interrogando , nihil in hac re certum 
esse, sed modo antiqua, modo recentiora praestare, 
pro civitate et tempore , subjicit. Denique , si banc 
quaestionem vere tractandam in animo habuisset, num 
profectus sit et emendatio continua in litteris , quis 
dubitat quin nonnullis argumentis , nee solummodo 
exemplis, id ipsum quod sibi proposuerat confirma- 
vis.iet ? 

(I) Hor. ep. II, 1, 7G. 

Indignor quidquam reprehendi, non quia ciasso 
Compositum illepideve putetur, sed quia nuper, 
Nee veniam antiquis, sed honorem el prsemia posci. 

Noil tainen iie^aie velinms earn esse intus et prope 
iiescii Horatii sententiam , quum ex ipsis versibus 
quos judicamus appareat quam parvi facial ipsam 
antiquitatem cui veniam concedendam putat propter 
id ipsum quod urbanitas et lepos venustasque parum 
cum antiquitate congruunt. Perspicuum est inde Ho- 
tium a novorurn partibus stare, non mado contra 
veteres Romanos , sed semper et in posterum (4) ; 
quae autem nunc, ejus sensibus intimis perspectis, non 
dubitamus asserere , eorum vix sibi conscius erat , 
neo in hac epistola nee alias voluit de antiquitate et 
de novitate rerum disputare. Quod si , ut vidimus , 
rem semel ita posuit , id egit , non rationem quam- 
dam obscuram explicaturus , sed , quum se prioribus 
scriptoribus meliorem exislimaret , nolens iis post- 
haberi. 

Ceterum postquam hoc modo vulgatam opinionem 
refellit et suam artem ultus est , non eo contentus , 
ipsos auctores plerisque carissimos, aut universos aut 
singulos arripit , ut quantum peccaverint ridicule 
ostendat. Hiuc locus ille ortus est saepissime a pru- 
dentissimo quoque critico et grammatico retracta- 
tus , quo opinionem vulgo acceptam et oraculi ins- 
tar ab omnibus acceptam de laudandis egregiis anti- 
ijuitatis viris perstringit , atque ita quid ipse sentiat 
de arte scribendi expromit. Vid*entes enim quid 
Flaccus prioribus scriptoribus crimini dederit , ani- 
madvertemus hoc mirum in modum convenire cum 
|)raeceptis quiT alias de arte edocuit, et inde profectas 

1) Hor. ep. 11, 1, 90. 

Quod si tam OriYJcis novitas invisa fuiasut 

Quam nobis, quid nunc esset vetus, aut quid haboret 

Quod iegeret teroretque viritim publicus uaus V 

leges quas in arte poetica jussit. In universum enini 
antiques poetas considerans , non iis ingenium , in- 
ventionem , dotes eximias defuisse dicit , nee de hoc 
ipso dubitat , sed « quaedam nimis antique , jileraque 
dure, multa ignave » eos locutos fatetur. Nonne illinc 
omnem dissensionem de arte solum scribendi exoriri 
manifestum est, el eadem etiam nunc in omnes anti- 
ques crimina proferri quae olim in Lucilium ? Nonne 
haec omnia indicant quomodo Horatius necessitate 
quadam sua^ naturae ad judicandos poetas et ad emit- 
tenda de optimis litterarum disciplinis praecepla acces- 
surus erat? Quid, si singulos scriptores ab Horatio 
designates , in trutina , ut ipse ait, pensemus ? 

Sed ante omnia quaerendum unde hauserit illas 
opiniones de poetis quas falsas et veritati omnino con- 
trarias, irridet. Num vanam et notam omnibus famam 
de singulis , uno et altero versu deludere in animo 
habuit? Non credimus adeo vulgi rumeres Horatiuni 
curavisse ut repeteret eos , nedum vel breviter refel- 
lendos utile censuerit. Sed ea ipsa judicia quae profert 
eruditum aliquid et superbum habent quod nequaquam 
famae et vanis rumoribus est simile. Denique nonnulla 
verba in versibus Horatii reperire est quibus suspi- 
cari liceat in quos ille locus scriptus fuerit. Quid 
enim sibi vult illud « tit critici diciint , » et infra , 
illud « ambigiliir quoties uter utro sit prior ? » 
Nonne hie agitur de contreversiis inter gramma- 
ticos et de sententiis nonnullis quae a probatis judi- 
cibiis emissae, plurimum apud omnes valebant ? Nonne 
apparet Horatium non multi crilicos grammaticosque 
fecisse , quos saepe in sermenibus epistoUsque quasi 
tributim lacessivit , ut eos familiaribus suis Vaiio et 



Plotii) Valgioqut' til aliis suoruni uperuiu candidis 
lestimatoribus laudatoribusque opponeret ? Nempe , 
sicut collegium et coetus poetarum convenerat, quos 
eadem litterarum sludia conjungebant , ita iis sese 
addiderarit pauci critici qui novos libros aggrede- 
rentur aut extoUerent. Sed plerique grammaticorum 
pristinse disciplinae addicti unde doctrinam suam acce- 
perant , vecentibus poetis , lit fit ssBpissime , aut invi- 
debant , ant non assentiebantur ■, et apud antiques 
veram latina) linguae laudeni fuisse contendebant. 

Quorum omnium praestantissimus dux fuerat et 
veluti pvinceps Terentius Varro, cujus libri de poetis 
in omjiium manibus erant , et inde soliti erant for- 
tasse ceteri quid de litteris sentiendum sibi esset 
qua^rere. Imo , non nobis adeo falsum videretur 
omnes islos qui in Horatium et Virgilium prsesertim 
scribebant , Q. Octavium Avitum dieo et Herennium 
Periliumque Fauslinum Carviliumque Pictorem, deni- 
que celeberrimos Maevium Baviumque ex Varrone pen- 
dere qui veterem linguam contra temerarios vocabu- 
lorum confictores summa ope defenderat. Notum 
enim id Majvium Virgilio crimini vertisse, quod inso- 
lita nonnulla in versibus ausus esset , ut « hordea » 
pro hordeum in plurali genere , et non laline sed 
rustice fuisset locutus. Quamobrem Varronis libros 
quasi fontem fuisse opinamur unde omnes illae efflu- 
xerunt de singulis latinae linguae auctoribus sententiae 
quas iterum apud Velleium , Quintilianum et gram- 
maticos usurpatas fuisse aut impugnatas compertum 
habemus. Quod manifestius apparebit si versus Horatii 
ubi talia referuntur , cum ipsis aut Varronis aut alio- 
rum verbis contulerimus. 

Namque de Csecilio ita loquitur Horatius : dicitur (4) 

Vincere Caecilius gravitate, Terentius arte ; 

Varro autem dixerat (2) « rM nulli alii servare conve- 
nit , quam Titinnio et Terenlio ; ilaOT) vero Trabea et 
Alrilius et CiBcilius facile moverint. » Alias invenimus: 
« in argumentib Ca^cilius poscit palmam , in ethesi 
Terentius, in sermonibus Plautus. » Novimus etiam 
ex Quintiliano Varronis de latina comoedia judicium : 
« (3) in coniCBdia enim , ait Quintilianus , maxime 
claudicamus , licet Varro dicat Musas /Elii Stilonis 
sentenlia Plautino sermone locuturas fuisse , si latine 
loqui vellent, licet Ca)cilium veteres laudibus ferant. 
licet Terentii scripta ad Scipionem Africanum refe- 
ranlur, quae tamen sunt in hoc genere elegantissima 
et plus adhuc habitura gratiai si intra versus trimetros 
stetissent. » Hand abler versus Iloratii similes sunt 
Velleii opinionibus quas a Varrone forsan mutuatus 
est aut a Cicerone dicente : « (4) Locos quidem quos- 
dam , si videbitur, transferam , et maxime ab iis quos 
modo nominavi , quum inciderit , et id apte lieri 
possit , ut ab Homero Ennius , Afranius a Menandrp 
solet. » Velleius autem dicit : c( (5) Nisi aspera et rudia 
repetas et inventi laudanda nomine,, in Attio circaque 
eum Romana tragoedia est, dulcesque Lalini sermonis 
facetiae per Caecilium Terentiumque et Afranium sup- 
pari aetate nituerunt. » Aut etiam , (6) « clara etiam 

(1) Hor. ep. n, 1, 59. 

(2) VaiTO, V de ling. lat. (Charisias ad Marcelluna II). 

(3) Quinlil. X, 1. 

(4) Cic. de fin. I, 3. 

(5) Veil. Pat. I, 17. 

(6) Veil. Pat. II, 9. 

5 

per idem aevi spatium fuere ingenia, in togatis Afranii, 
in tragoediis Pacuvii atque Attii, usque in Groecorum 
ingeniorum comparationem evecti. » Has ergo laudes 
quibus grammatici antiques poetas onerabantHoratius 
nimias aut falsas esse probaturus, repetendo elevavit, 
iratus quod sibi amicisque a plurimis opponerentur. 

Diligenter autem perlegentes quidquid de singulis 
scripsit, agnoscemus ei non fuisse destinatum debitam 
gloriam imminuere aut ingenii magnitudinem qua 
unus et alter eminuerant despicere , sed solummodo , 
quod delicatam Horalii naturam juvabat , aperire 
quam rudes adhuc et incompositi arte fuissent , qui 
opera speciosa ssepe , sed nequaquam emendata et 
vere pulchra protulissent. Non in viros ipsos invehi- 
tur , quos saltern magni aestiraandos ducit , sed in 
fatum quod eos perfecta opera propter litterarum 
novitatem condere vetuit. 

Primum enim , de Ennio quern in multis locis res- 
pexit, non aliter judicavit atque eodem tempore poeta 
parem in scribendo doctrinam secutus Ovidius , 
cujus ille versus notus est in quo totus Ennius con- 
tinetur. (4) 

Ennius ingenio maximus^ arte rudis. 

• 

Nam non certe de ingenio cum antiquis disputan- 
tandum censebat Flaccus qui , tum splendidis ver- 
sibus extollebat Ennii Musas (2) , tum in conturbatis 
Ennii versuum pedibus numerisque reperiri poetam 
dictitabat (3) , loquentem ore profundo , qui denique 

(1) Ov. trist. Ill, 424. 

(2) Hor. carm. IV, 8, 20. 

(3) Hor. sat. I^ 4, 60. 

antique Latini sermonis magistro grates agebat quod 
patriam linguam ditaviss?et. (4) Num vero sapiens 
habendus erat quia Epicharmum latine convertisset , 
/l>r</s quia epicos versus composuisset, alter Homerus 
quod se Homerum olim fuisse somniavisset ? (2) 
Noluit Horatius ea quoe vituperanda fuissent eo ipso 
approbari quod Ennii erant , nee dubitavit inimicis 
suis quid in Ennio minus esset imitandum objicere , 
nimiam celerilatem operis , brevem curam , ponde- 
rosos versus , artis insciliam. (3) 

Haud aliter negat Naevium vetustissimum et horridi 
illius Saturnii numeri rnonumentum semper legendum 
et semper manibus evolvendum(4), authoerere merito 
Pacuvio praeter ceteros quasi peculiarem docti senis 
laudem eximiam (5) , et Altium juxta iEschylum et 
Sophoclem aut optimos Grsecorum alliim dici debere. 
Nonne autem Lucilius ipse Ennium et contorla Pa- 
cuvii exordia, sicut multo post Persius verrucosas ejus- 
dem fabulas irriserat ? Nonne auctor dialogi de orato- 
ribus exigebat a dicente poeticum decorem, non Attii 
aut Pacuvii veterno inquinatum , sed ex Horatii et 

(,1) Hor. Sid Pis. 56. 

(2) Hor. op. n, I, 50. 

Ennius, ct sapiens, et fortis, ct alter Homeriis 
Ut critic! dicunt, leviter curare videtur 
Quo proinissa cadant et sorania Pythagorea. 

(3) Hor. ad Pis. 559. 

Et Enni 
In scenam missos magno cum pondcre versus, 
Aut operae celeris nimium curaque carentis, 
Aut ignoratae premit artis crimine turpi. 

(4) Hor. ep. II, 1, 53. 

(5) Hor. ep. II, 1, 55. 

Aufert 
Pacuvius docti famam senis, Attius alti. 

Virgilii et Lucani sacrario prolatum 'I (1) Non se ergo 
antiquis viris , quamvis lacessitus et semper ad invi- 
diam excitatus severiorem Horatius praebuit , quum 
contra eos , si non versuum artificia et limae laborem 
moramquo cognovisse, at Iragicum quidem spiravisse 
et felicitcr esse ausos judicaverit. (2) Quum jam nullae 
aemulaliones et nulla certamina novorum antiquorum- 
que arderent , vir aequi et tranquilli judicii Quinti- 
lianus his verbis de tragcBdiae scriptoribus Horalium 
sequebalur : c( Ceterum nitor et summa in excolendis 
operibus manus magis videri potest temporibus quam 
ipsis defuisse. Virium tamen plus Attio tribuitur , 
Pacuvium videri docliorem qui esse docti offeclant , 
volnnt. » (3) 

Juslius eliam et benignius quam alii de comoediarum 
auctoril)us locutum esse Horatium baud dubium est ; 
nam profeclo non indignabimur quod nimia ista non 
acceperit de singulis , Afrariium Menandro dignum 
fuisse , (4) et arte vicisse Terentium , Coecilium vero 
gravitate , qua? , ut vidimus , a Varrone primum san- 
cita fuerunt. Caesar olim Terentium dimidiatum Me- 
nandrum vocaverat , nedum Afranius totus fueiit 
Menander , et Geliius , non ita antiquis inimicus , 
comoedias Caecilii adeo sordere prope Menandrum 
arbitrabatur , ut Diomedis arma et Glauci non dispari 

(1) Dial, de or. 20. 

(2) Hor, ep. II, 1, 165. ^ 

Natura sublimis ct acer : 
Nam spirat tragicum satis ot (Vlicitor auclot; 
Sod turpein putat inscite metuitque lituram. 

(3) Quintil. X, 1, 97. 

(4) Hor. ep. II, 1, 57. 

magis pretio existimata fuerint. (1) Quid mirum pror- 
sus, si Plauto quern ingeniosum fuisse nunquam infi- 
tiatus est , vitio verlerit Horatius quod personas non 
semper optime formavisset , quod rusticos srepe 
profudisset sales , quod tandem numeros admodum 
inordinatos et ab arte poetica valde abhorrentes usur- 
pavisset? Altamen comoedias scribere difficillimum 
esse , et in eo maxime peccare Latinae indolis severi- 
tatem declarat, tantumque onus infirmioribus humeris 
negat suscipiendum. Non eamdem Plauto *artem fuisse 
objicit quoe antiquae comoedise Graecis autoribus, sicut 
Quintilianus Latinos in comoedia maxime claudicare 
asserebat. 

Quod si deinde repetamus ea quae de satira et de 
Lucilio olim contra omnes adversarios dixerat , sive 
hircosos praeferrent et veterrimos, sive unguentatorum 
deliciis maxime gauderent, et contra eos qui Lucilium 
ipsi anteponerent, alii quod rudis esset et abundans , 
alii quod Groecum oleret , videbimus Horatium idem 
in aestu simultatum et invidiae praedixisse , quod 
postea compositis simultatibus : Lucilium videlicet, 
cum Ennio , Attio , Pacuvio , natura ingentem , 
arte vero imparem , sed aliis majorem fuisse , quod 
illi a Graecis omnia imitarentur , ille saliram et vere 
Romanam et suam invenisset, sicut sententia Quinti- 
liani satiram totam Latinorum esse dicitur. 

Nunc igitur consideremus quantum sibi constiterit 
poela , et ab incepto consilio nunquam averterit ani- 
mum qui , artis Graecorum amator idem et magister , 
eam primum ad versus iram inimicorum defenderit 

■:i) A. Gell. II, tl 

veteres aggrediendo qui semper extollebantur injuste ; 
mox ostendendo quam parvi ducenda sit sine arte 
facuUas quaedam loquendi , deinde , in epistola ad 
Augustum , demonstrando , modo argumentis ex ipsa 
rerum sestimatione depromptis , modo exemplis , 
lalinas litteras magis ac magis profecisse , et veteri- 
ribus illis, eximiis sane viris, non invenlione sed arte 
carentibus, successisse novos poetas ingenio forsan 
pusillos , sed qui , tempore ipso adjuvante , summam 
manum excolendis operibus adhibuissent. Non de Hoc 
usquam aotum fuit utrum scriptores priores pejores 
fuissent quia anliqui, an novi meliores quia novi, sed 
utrum olim lalinis litteris ea diligentia et doctrina 
quibus scripta commendantur defuerint, necne. Horatii 
autem sententia , fuit inventio propria anliquortim 
laus , sed cidtus et ornatus defuere ; ediscendi igitur 
magis sunt quam imitandi. 

CAPUT V. 



De epietola ad Pisones. 



Novimits jam quid de singulis scriptoribus praeteritae 
aetatis vere cogitaverit Horatius, et cur eos fastidierit, 
non invidia videlicet aut nimio sui temporis amore , 
sed propter ipsam artis reverentiam cujus principia 
isti saepe per segnitiam aut ignorantiam violavissent ; 
scimus deinde quomodo Latinae litterae rure primum 
oriundce et rude aliquid praaferentes , paulatim per 
Graecorum imitationem urbanitatem decoreraque et 
omnia quae artis sunt consecutae fuerint sub Augusti 
principatu : sed hoc ei etiam elaborandum erat ut 
praecepta ilia de arte quae ab antiquis despecta dole- 
bat, ea passim nuper in satiris et epistolis attincta et 
praelibata, composite tandem etordine exponeret. Hoc 
sane tentandum decrovit in epistola scripta ad Pisones, 
quae, quum sermones de Lucilio pugnam, iras," con- 
vicia, simultates, adolescehtiam prodant, habet contra 
tranquillam pacatamque de rebus litterariis discepta- 
tionem , sinceram disciplinarum , omissis personis , 
explicationem, sententiam compotem sui et lenitatem 
senectulis. 

Hie erit igitur longa^ viaB terminus qua Horatius a 

fortuitis cum inimicis certaminibus ad dictandas novas 
et verae artis leges pervenit. Qui enim se primum 
nihil nisi imitalorem Lucilii , viliorum insectatorem , 
ullorem virtutis, mox judicem scriplorum crediderat, 
is serius ad mognam laudem eveclus, judicia tulit et 
interpretaliones de arte ipsa, qua? ostenderent anti- 
quitalis poetas non immerito imperfectos sibi videri, 
novos vero multo niajores et inemoria hominum di- 
gniores. Denique , quod affirmaverat hactenus dum 
viros et op^a virorum premeret, id nunc, rem ipsam 
observando demonstrat , ita ut epistola ilia apud nos 
vulgo artis poelieoe cognomine accepta , quasi omnis 
artis scribendi doctissima simul et veimstissima expo- 
sitio habeatur, atque etiam novorum Romae auctorum 
callidissima defensio. 

Non tamen librum de arte poetica coraponere 
consulto voluit elegantissimus scriptor , qui huic tali 
operi nimium ponderis et gravitatis et forsan tsedii 
fore praevid^ret , sed responsurus amicis rogantibus 
quid seniiret de eorum opusculis , locum sibi oppor- 
tunum dari intellexit de his rebus quas semper me- 
ditatus erat disserendi. Non alio modo, ut notavimus, 
occasionem epistolre ad Augustum mittenda? adhi- 
buerat ut veteres poetas judicaret ; non alio Lucilium 
multo antea erat inseclatus, non sponte videlicet, sed 
ut inimicos sues confunderet.Animadvertendum enim 
Horatium semper ad tempus locutum esse, et ut res se 
praebebat, sive de aliis scriptoribus, sive de gramma- 
ticis, sive de ipsis litteris, non ut severum judicem et ex 
industria criticum decebat, sed ut ])oetam variis aflec- 
tibus indulgentem ; quanquam in illius operibus simile 
aliquid et semper congruum secum prapparatumque , 

et quasi unum cogitationis tenorem deprehendis. Hinc 
possumus facilius nobis fmgere quare in ejus libris 
liberlas dicendi et varielas risusque cum severitate^ 
et facetiae in personas cum gravissimis de rebus dis- 
putationibus conjunctae sint , et ordo medilationum 
sententiarumque certissimus per orationis flexus sal- 
tusque improvises sese expliceL Videlicet deerrat 
saepius hinc illinc ab itinere ut nitidos flores colligat et 
frigidis recreelur fontibus, non ita tamen ut in medio 
labore cesset, destinatumque finem obliviscatur. 

At in ultima ilia epislola rare in viros invehitur 
poeta, neque ilUc invenias quidquam prioribus satiris 
simile ; etsi enim per totam epistolam sentias praecepta 
inde nasci quod hunc aut ilium scriptorem Horatius 
animo secum intueatur , quod haec atque ilia vitia 
aequalium perstringenda putet, etsi denique sub se- 
vens et duraturis legibus de compositione aut elocu- 
tione lateant propria nomina et hominum certorum 
ludibrium , haec omnia non nisi parce et benigne 
significari verum est, quum contra ubique sapientibus 
consiliis lepidissimisque et interim elatis sententiis 
locus sit. 'Quae olim pleramque scribenti materiam prae- 
buerant, ea nunc tantum non absunt, nam tela olim 
meSuenda deposuit victor, militemque magister excepit. 

Diflicillimum certe sit indagare quae in illis versibus 
in hunc aut in ilium dirigantur, et quos vituperandos 
sibi statuerit poeta, sod ex eo ipso quod talia propius 
investigantibus ferme evanescant, concludendum est 
litteras ad Pisones longe alia moiite perscriptas esse 
atque sermones ubi tam aperte et veris nominibus 
ante omnium ora scriptores inimici ridicule tradu- 
cebantur. Scilicet, non memoria personarum hie oc- 

casipneni dedit praBceptis explicandis , sed rursus 
praeceptorum expositio personis irridendis aliquando 
occasio fuit. Olim nempe de arte disserebat postquam 
dolorem in invidos expleverat , nunc autem omissa 
ultionis cupiditate, arlera unam considerat, criminaque 
in viros duntaxat in argumentorum vicem afferun- 
fur. Non aliam ob causam ignoti poetae incomposita 
poemata de Rheno designavit (1) (quern Weichertus 
Bibaculum fuisse suspicatus est), ut manifestum face- 
ret omnia praecipue constare ex unitate et simplicitate ; 
non secus Plautum Enniumque in exemplum vocavit, 
qui notaret quantum anliqui pedum numcrorumque 
ignari fuissent. Quod si hie aut illic comoediam quam- 
dam aut tragoediam cequalis poetse condemnandam 
habuit, nullum in versibus ejus rei vestigium reperias ; 
at nunquam de illis ibi iocutus est nisi universis, ut 
plerosque imprudenti liducia ingenii impulses et artis 
expertes convinceret quod rustica srepissime et turpia 
opera soliti essent edere. 

Deinde non se exemplum et componendis pulcher- 
rimis carminibus aptiorem praebere voluit, sed contra, 
in hoc laudum et famae cursu, postquam tofpraeclara 
scripserat, ipse sibi \im inveniendi et perennem ve- 
nam denegavit , non ironice quidem , sed vere et ex 
sincere animo. Modestas enim sibi praeceptoris partes 
arrogabat , (2) precatus profecto ut egregiis gram- 

(l) Hop. ad Pis. 18. 

(2^ Hor. ad Pis. 304. 

Ergo fiingar vice cotis, acutum 
Reddero qiiai ferrum valet, exsors ipsa secandi ; .. 
M Linus ct officiura, nil scribens ipse, docebo, 
Undo parentur opes, quid alat formetque poetam. 
Quid deceat, quid nun, quo villus, quo ferat error. 

maticis annumeraretur qui Gatonis instar, aut Caecilii 
Epirolae , aut Graeci Parthenii , tantum ad promo- 
vendas et emendandas latinas lilteras contulerunt. 
NuUam ei aemulationem esse inde constat cum an- 
tiquis scriptoribus, quern intellexisse dicas quae sibi 
facultas insignis esset , alios cum multa varietate et 
venustate , seu de agenda vita , seu de condendis 
versibus docere. Nunquam quidem se inventorem 
cecinit , nee in satira'quam a Lucilio se accepisse 
non negabat , nee in lyricis carminibus quibus majo- 
rem partem laudis se meruisse credebat quia Graecis 
aliquid simile fecisse gloriabatur, non denique in illis 
generibus quibus se imparem aut saltem parum ido- 
neum cognovit. At se consiliistantummodo et judiciis 
ferendis aptum existimat : quam modestiam poeta? 
cum ipso Socratis more conferre non dubitemus , qui 
obstetrici similis apud discipulos agebat , ita ut quid- 
quid in illis turpe esset corrigeret , quidquid vero 
optimum ad sapientiam amplectendam eliceret. Ita 
ille apud juvenes litterarum temerario studio incensos, 
quidquid pulchrum esset eliciebat, quidquid turpe sine 
mora resecabat. 

Quamobrem in epistola ad Pisones, quam sibi disci- 
plinam in arte scribendi finxisset Horatius , et quas 
ob causas veteres olim persecutus esset , detegemus. 
Hoc autem praecipue videtur illius adversus veteres 
iram accendisse, quod viribus suis ultra modum con- 
fisi , plurimos versus composuissent « stantes pede 
in uno , » quasi non intellexissent quam rara et 
prope divina res sit carmen ex omni parte perfectum . 
Haec est enim litterarum apud omnes populos for- 
tuna , ut nulla cura primum carmina elfundantur, sed 

paiilatim et cum ipso linguae profectu videant scrip- 
tores nihil vivere nisi quod summa ope elaboratunn 
et perpolitum fuerit. Deinde , quum ad maturam 
aetatem liUera? perveniunt, turn excellentissima in- 
genia opiiuiis sludiis erudita libris coiuponendis as- 
sidua opera incumbunt , nedum nimiae solertiae et 
facilitali indulgeant. Fit mirus idem et utilis venae 
laborisque consensus , et qui auctores rerum abun- 
danlia, imaginum splendore, affectuum impetu maxime 
praestant , ii etiam a peccatis et levissimis in scri- 
bendo deliclis cavent. Talis profecto fuit Horatii 
doctrina ea aetate quae post tot veterum errores pri- 
mum in latino sermone absoluta opera tulit , et earn 
totam latere in iis versibus putamus quos et artis 
poeticae compendium esse pro certo habemus , et 
credimus plane illustrare cur per totam vitam Hora- 
tius anliquos poetas minoris fecisset. (1) 

Natura fieret laudabilc carmen an arto 
Quaositum ost : ego nee slurlium sine- divite vlmju, 
Nee rude quid possit video ingenium ; alterius sic 
Altera pos3it opem res, et conjurat amice. 

Quibus versibus qui ad omnes litteras et ad omnia 
tempera spectant, addere nunc oporteat, quo melius 
Horatii sententiam perspiciamus , haec verba quibus 
litterae latinae tantummodo significantur. Ila quid sen- 
tiret de ipsa arte , quid vero de Romanis auctoribus 
brevissimo spatio incluserimus. (2) 

Nee virtute foret clarisve polentius arrais 
Quam lingua Latium, si non offendorot unnm 

(I) Hor. ad. Pis. 289. 
T Hor. ad Pis. 408. 

yucHique poetai'um limae labor et mora. Vos, o 
Pompilius sanguis, carmen rcprehendite quod non 
Multa dios et multa litura coercuit, atquc 
Perfectum decies non castigavit ad unguera. 

Quis profecto nobiscum non confitebitur, his versibus 
tolam quaestionem explicari quam primum posuera- 
mus , et omissis aliis causis quae Horatium acrem 
contra veteres fecerant, ideo certe eiim ab istis dissen- 
sisse quod horriday priorum auctorum ruslicitati re- 
pugnaret, quanquam iis magnam vim mentis fuisse 
censebat ? 

Non autem de ipsa Horatii sententia longe disputa- 
bimus, utrum ars an ingenium plurimum ad carmina 
facienda valeat. Hinc Plato (2) philosophus poesim 
totam divino spiritu et furore singulari oriri , illinc 
contra peritissimi artis et litterarum existimatores 
earn imprimis labore informari contendunt. Nee mi- 
rum si tale discrimen opinionis fuerit de re tarn 
difficili, quum aliud sane sit ipsa poesis, aliud poema, 
neutrum autem sine altero exsistere possit. Sive igitur 
ipsam materiam , id est sublimitatem Seatentiarum et 
imaginum quibus constat poesis consideres, sive artes 
et instrumenta quibus ilia ad usum convertenda sint, 
Platonem quidem aut alios praeferas: ilium sequuntur 
qui poesim unice per se ipsam intuentur, eos contra 
qui quomodo exprimatur quaerunt. Sed peccatur aeque 
ex utraque parte , quum nihil aut minimum sit mate- 
ria sine aedificandi artificio , nihil autem omnino 
artificium sine materia. Prudenter autem id Flaccus 
noster non decrevit, sed solummodo opinatus est: 

(I) Platen Ion pass. 

quia esset eiiiui ista poesis quai voce et arte egeret ? 
Nonne arlem ipsam cum ingenio accipil poetaV Quis 
est prorsus spiritus ille quo pulchra poemata conti- 
neri Plato arbitratur, nisi vis quoedam mirabilis et 
omnia fortiter sentiendi , et quoe senseris forliter 
expromendi? Ars et ingenium aliquid unum sunt 
quod hinc aut illinc adspicias. Quanquam , ne diu- 
tius huic rei immoremur , omnes leges quas Horatiiis 
in epistola ad Pisones emisit , ab illo quod supra 
memoravimus pendent, scilicet poetas ingenio creari, 
arte vero excoli et educari. Quibus autem modis 
excolendi et educandi sint ut perfecti evadanl nos 
docere tentavit. 

Sunt ergo quae omnibus generibus et omni materiae 
conveniant et sint maxiine necessaria , sicut unitas 
in componendo, modestia et certa virium conscientia 
in eligenda scribendi materia , ordo in rebus dispo- 
nendis, callida simul et audax in fingendis aut seren- 
dis aut usurpandis verbis parcimonia. Non illis insis- 
temus notis admodum , et qua3 huic nostro opuscule 
parum sint opportuna ; quis autem , vel inter parvas 
veterum reliquias quas adhuc legere fato datum est , 
non' agnoscet quomodo apud Ennium pulcherrimas 
imagines et modulates concinnosque versus excipiant 
dura et ignave dicta, aut solute sermoni simillima? 
Nievius vero viribus majus expertus erat opus et fortu- 
nam minime felicem futuram quum Saturniis versibus 
rem epicam tractandam susciperet. Nonne saepissime 
ipsae Plauti comoediae ordine peccant , ubi nimia et 
supervacanea diverbia actionis tempus eccupent ? 
Elocutione denique deficereplurimum satiras Lucilii 
jam vidimus , ubi vocabula Graeca cum Latinis impe- 

rite mixta alieuum aliquid ab usitata consuetudlne 
loquendi praeferunt. Quid? Si istos cum egregiis poetis 
Horatio sequalibus , cum Virgilio aut Ovidio aut ipso 
Flacco comparemus ? Hos fatendum illis multo praes- 
tare. 

Ita in omnibus generibus, quas regulas sequi, quos 
errores vitare debeant poetse discimus , unde facile 
est suspicari neque regulas, Horalii sententia, obser- 
vatas fuisse, neque cautum a peccatis , turn inter 
veteres quum apud multos novorum. Nolimus enim 
credi omnes Horatii aculeos antiquis tantummodo 
admoveri, quiescentibus oequalium pessimis, quum 
contra, ut soepe animadvertimus, duplex veluli bellum 
susceperit adversus defunctorum stultam negligen- 
tiam et cum adolescentium sequaliumque superba 
imperitia. Illis omnibus , iter medium inter extrema 
secutus , verum et ApoUini gratum poetam opposuit. 
Igitur , ea delicta quae in epislola ad Pisones pers- 
tringit , U Pisonibus aut eorum amicis fere admissa 
fuisse fatemur sicut a veteribus , sed eo majorem 
veniam his dari quo minus auxilii habuerant. Quod 
autem absint ab illo libro aequalium nomina, eo intel- 
ligitur quod non poterat discipulos et amicos cum 
quibus coUoquebatur inurbane despicere. Quis tamen 
neget multa illis perspicua futura fuisse quae nos 
praetereunt ? Atqui facilius erat veteres , quos omnes 
in manibus et in memoria tenebant, velut documenta 
adhibere et proponere , quod fecit Horatius , salva 
prorsus summorum virorum reverenlia. 

Quod autem ad rem epicam et ad fabulas attinet , 
putemus etiam non tam veteres quam novos in 
arte poetica designari, quum tunc temporis mos esset 

carmiiiii componere de rebus heroicis secundum 
Alexandrinorum poetarum disciplinam, aut praesertim 
tragoedias et con)oedias, quae nunquam aut raro spec- 
tata3, juvenilem saltern curam et mentem exercerent, 
materiamque pra^berent pneceplis sequendisetosten- 
tandoe doctrinae. (i) Denique haec nostra opinio con- 
firmatur eo ipso quod in illis locis Horatii ubi de 
epicis carminibus et de fabulis agitur, parum stilo et 
numeris alludit judex , quibus inferiores fuisse anti- 
ques poetas probalum est, sed rei, naturis observandis, 
alfectibus excitandis et his omnibus quoe inventionis 
sunt et quae tragicum aut condcum scriptorem decent. 
Sed illis Ennium , Pacuvium , Attium et ceteros non 
caruisse Horatius ipse professus est. 

At rursus ad antiquitatem Horatii meditatio conver- 
titur , qunm de versibus faciendis emittit sententiam. 

Hie (iambus) et in Atti 
Nobilibus trimetris apparet rarus, et Enni 
In see nam missos niagoo cum pondere versus 
Aut opera? celeris nimium curaque carentis, 
Aut ignorata) premit artis crimine turpi.... 
At vestri proavi Plautinos et numeros et 
Laudaverc sales.... (2) 

Hoc enim fuerunt , ut novimus , maxime im- 
povtuni elegantissimo poetae veteres Attii trimetri aut 
graves Ennii spondaei , et numeri innumeri Plautina- 
rum fabularum , quum jam Caesaris tempore Latini 
maxima cura et arte coiijponendis omnium generuna 
versibus studuissent. Non inutile forsan fuerit me- 

(1) De tragicis poetis qui Augusti setate vixere vide Schmidt, 
Ilhein. Mus. XVI, 598 etseqq. 

(2) Hor. ad Pis. 258. 

morare quantam pedum nmneroruraque scientiam 
inventurus sis apud Laevium aut GatuUutn praesertim, 
qui dactylicos versus et elegos iambosque , dein 
hendecasyllabos et Saphicum genus ea solertia trac- 
tavit ut raro versus ejus absurdum sonent , et 
perpauca vitia per omnem varietatem operis aures 
recitantis Isedant. Ipse quidem Horatius ante omnia 
propriam et optatissimam sibi laudem elegerat durum 
et tristem Latinorum sermonem ad diversissimos ver- 
suum usus et regulas flectere , ita ut quidquid sua- 
vissimum et exactissimum Graeci protulissent Lati- 
na lingua acciperet. Male ferebat barbarum aliquid 
Romanorum libros canere , et istis irascebatur qui 
admirabantur infelicem antiquorum in hac scribendi 
parte operam. Quin , majorem aequo patientiam illis 
fuisse- asserit qui inconcinna et immodulata carmina 
laudare sustinebant. Hie profecto aegri quidquam in 
Horatii adversus Plautum judicio deprehendere licet, 
quamvis tota epistola quam evolvimus mitam senten- 
tiam et facilem ostendat. Nempe puri sermonis et 
elegantiarum urbanitatisque ante omnia amator, quod 
in Plautinis fabulis vere eximium esset minus curabat. 
Ad hoc , non hie laudando Plauto locus erat , sed rei 
metricae edocendae , in qua certe deliquerat vir face- 
tissimus. 

Quid porro? ipse in hujus epistolae line Horatius 
causam suae adversus veteres et novos severitatis 
dedit 5 quum , venutissime irrisis omnibus istis gram- 
maticis et criticis qui a divitibus amicis rogati aliquid 
recitaturis , quodcumque ex illorum ore exiret mira- 
bundi laudabant et exclamabant, impatientes plau- 
dendi , et modo pallore , modo lacrimis saltibusque et 

6 

trt^pidatione false testabantur quantum comnootiesseiit, 
ilUs minime similem Quintilium Varum amicum suum 
et quasi educatorem opponit. Ille nempe, non quis 
fecerit versus , sed quanti versus ipsi a^stimandi sint 
considerat, perlectisque , audacter quod cogitat dicit. 
Non ideo tamen eum cum Misanthropo nostro confe- 
remus qui judicii sinceritatem ridicula quadam indi- 
gnatione exasperat , et gaudet non ipsos recitantis 
versus , sed recitantem laedere , et non minus iras- 
citur in istum qui vana quaedam et fuco ementita 
carmina fmxerit quam in latronem aut in hominem 
manilestum sceleris. Alcestes enim hominum vitiis 
laetatur quae possit insectari, nee quemquam corrigere 
curat , sed condemnare ; levem istum Orontem quern 
propter males versus tantopere urget , magis forsan 
detestaretur si bonos versus condidisset -.-virtutem 
amat quod ea carent alii. Sed Horalius in hoc certa- 
mine quod contra antiques etoequales sues de optimo 
genere dicendi sustinuit , non Alcestes ille fuit , ut 
pote qui magnam erga egregios viros admirationem sit 
professus, et aequales sues non persequi, sed edocere 
tentaverit; Quintilium Varum potius refert qui vel 
cum antiquis scriptoribus aequum judicem agere uon 
dubitavisset. Videamus enim quis sit ille criticorum 
optimus. (1) 

Vir bonus et prudcns versus reprehendet inertes, 
Culpabit duros^ incomptis allinct atpum 
Transvei*so calamo signum, ambitiosa recidet 
Ornamcnta, parum Claris lucem dare coget, 
Arguct ambigue dictum, mutanda notabit, 
Fiet Aristarchiis. 

(1) Hor. ad. Pis. i45. 

Non aliler egit cum veteribus Horatius noster , 
quibiis crimini vertit inscitiam unde velut ex fonte 
decurrunt oirnia ilia vitia Varo minirae placentia : 
ideo ab istis ut Pisones deterreret , eis epistolam 
scripsit, alter Aristarchus. 

OONOLIJSIO. 



Jam ad linem destiiiati opusculi perventum, ex quo 
quid concludamus licet colligere. 

Hoc nempe qucerendum nobis proposueramus, quare 
(;t quomodo Horatius priores Latinos poetas esset 
insectatus. Animadvertimus autem nou de hac philo- 
sophica et general! quiestioue agi potuisse, an littera? 
semper cum ceteris hominum rebus proficiant, quum 
id apud antiques cura^ non fuerit , neque aliis neque 
ipsi Horatio. 

Sed eo tempoi*o quo Horatius iiatus est , civitatis 
status , mores , litterae mirum in modum imrauta- 
bantur , unius dominatione res Romanas turbatas 
excipiente , crescente veram urbanitatis et elegan- 
tiarum studio , deinde fticto quasi concursu omnium 
ad litteras qua?, propter id ipsum , adjuvantibus cete- 
rum Gnnecis ac prcecipue Alexandrinis operibus, atten- 
tius excolebantur, ita ut artem scribendi plerique aut 
discerent aut saltem afTeclarent. Turn orta est in litfceris 
sicut in societate civili dissensio, hinc veterem rnsti- 

citatem praeferentium et pristinos auctores nimiis 
laudibus extoUenlium, illinc despicientium veteres ut 
rusticos et delicatis ixiinime convenientes , et nova 
opera opponentium celebrato antiquilatis nomini. In 
medio certamine natus Horatius , qnanquam ingenio 
et studiis ad novam artem intelligendam et praefe- 
rendam erat aplissimus , addictus tamen Bruti parti- 
bus et Octaviani amicis infensus , primum sermones 
ad Lucilii exemplum compositos scripsit, in quibus , 
in quarto imprimis , acerrime principum vitia attin- 
gebat et veterem disciplinam novis corruptisque mo- 
ribus opponebat. Sed mox, conversa fortuna, quia 
in societatem Maecenatis acceplus fuerat Octaviumque 
sequebalur nedum invaderet , iterum disseruit de 
Lucilio quem sibi semper ab antiquarum litterarum 
autoribus comparari et praeferri aegerrime ferebat. 
Decimo igitur sermone rem cum Lucilio habuit , non 
tamen de civitate et de moribus , sed tantummodo de 
litteris et de arte scribendi. Salvo egregii viri no- 
mine , quem summo ingenio praeditum insignemque 
inveniendi facultate extoUit, stilum parum elaboratum, 
orationemque inaequalem et aliquando veluti coeno 
quodam oblitam increpat, breviter expositis legibus 
quas scriptor quilibet, ac praesertim satirarum auctor, 
sequi debeat. 

Hoc primum de veteribus certamen longa pax ex- 
cepit, in qua Horatius, omissis sermonibus, egregiam 
famam lyricis car minibus meritus est , quibus non 
jam praecepta sed exempla bene dicendi daret: unde 
apparet quanii versuum numeros pedesque , sermo- 
nem purum, pressum et fortem, et quidquid artis est, 
faceret. 

At multis post annis , quum data ei faisset occasio 
de his rebus iterum disserendi in epistola ad Augus- 
tiim , quem litterarum ot aliarum honestarum rerunn 
patronum laudabat , oa qua* jam de uuo Lucilio ju- 
dicia protulerat , adversus omnes veteres repetiit , 
irridendo stolidos antiquitatis fautores qui opus quod- 
vis extollebant , non quia pulchrum , sed quia vetus- 
tum erat , rursus vero omnia nova temere elevabant. 
Quod quam ridiculum esset probaturus , breviter opi- 
niones de veteribus a criticis vulgatas perstrinxit ut 
veritati plane contrarias. 

Igitur jam dies ab Horatio non uni aut alteri anti- 
quorum , sed omnibus dicta erat , ita autem ut iis 
multum ingenii fuisse assereret , artis vero parum , 
propter setatis ignorantiam qua scripserant. Qua- 
propter nobis visa, est ilia epistola priores sermones 
sequi et explicare , et qua nvis leniore animo et sine 
acerbitate contra partes adversariorum , quod jam 
minus fervebant odia in Iloratium, eadem tamen mente 
fuisse scripta, scilicet ut omnes veteres poetas novis 
impares fuisse ob artis negligentiam dictitaret. 

Hactenus , etsi interdum pra3C(?pta attigerat , ple- 
rumque quidem viros ipsos eorumque libros erat 
persecutus , sed in epistola ad Pisones , quasi supre- 
mum judicium de hac lite ferret , omnia praecepta 
exposuit de arte dicendi quorum incuriosi peccaverant 
pristini scriptores, novi vero observantes eminuerant; 
nam totum discrimen in hoc , Horatio judice , conti- 
netur , utrum antiqui an novi artem melius cogno- 
verint , nequaqiiam certe utri parti majus ingenium 
uerit. 

Non alio modo gestum fuit hoc helium in quo 

Horatius suam et suae aetatis causam contra densam 
inimicorum aciem defendit. Ostendimus illud casu 
quodam ortum esse , quod noimuUi Lucilium Horatio 
objicerenl , mox autem a Lueilio ad omnes veteres 
pervenisse, et inde antiquitatis cum August! tempore 
exortam esse comparationem. Nihil certe Horatius 
illo certamine fecit praeterquam quod probavit latinas 
litteras et artem scribendi multum ab antiqua medio- 
critate discessisse et profecisse , quod notum est 
omnibus. Sed eo forsan utile erat banc militiara tot 
annorum narrare, quod inde perspicere licet, priraum 
quae esset Horatii de litteris mens , quae principia ^ 
turn cur illo tempore paulatim disciplina et ars Graecis 
simillima vicisset per quam Lalinus sermo fructus 
exquisitissimos fulit , denique quomodo sint iidem 
apud omnes populos litterarum quasi gradus a pueri- 
tia ad adolescentiam et ad maturam virilemque 
aetatem . 

De Horatio autem videndum quam constanter a. 
juvenili ardore usque ad senectutera eamdam yiam 
secutus sit , perfectae videlicet artis imaginem in- 
Kiitus, quam adversus omnes adversaries defendebat 
et discipulis imitandam praebebat, expositis artificiis 
quibus eam imitari possent. 

In litteris observandum eas non alio itinere semper 
in omni civitate progredi ; nam postquam diu viri 
raaximo ingenio ornati libros speciossimos ediderunt , 
sed perituros , quia dure aut ignave aut incomposite 
sunt perscripti , mox cmendandae linguae indulgent 
sedula ope scriptores , et ingens nascitur in societat(3 
jam moribus perpolita de arte et de scriptoribus 
oontenlio. Inde lingua omnis melior et fortior facta ab 

<i»gregiis auctoribus traetatur qui opera propemodum 
perfecta tandem exponunt , inter quos quidam , tam 
disserendo de arte quam carmina inveniendo aptus , 
sicut praeco in ludis, et certamina nuntiare et victores 
in certaminibus producere solet. Animo eni^n nobis 
fingamus in singulis litterarum aureis seculis , apud 
singulos populos , velut sacrum concilium eximiorum 
virorum congregari , ingenio, operibus, familiaritate 
fraternum aliquid prseferentium , laurea corona insi- 
gniuin, quia civitatem suam immortalibus ornaverunt 
monumentis , quorum unus , victor ipse in ludis , sed 
magister simul iudorum, praemiis decernendis et pro- 
clamandis est delectus. 

Hi fuere apud Latinos Horatius , nobis autem Bo- 
teus , qui 5 quanquam ingenio dissimili , eamdem 
tamen operam sua) setatis litteris navaverunt. Ambo 
enim , et quae esset ars alios edocuerunt , et qui 
scriptores melius vel pejus artem intellexissent desi- 
gnaverunt ; ambo denique lequales suos contra ini- 
micos defenderunt. Non quod apud eos omnia aequa 
et accipienda sine controversia sint ; fit certe tempus 
(juum compositis illis discordiis , aequiore animo de 
antiquis judicium a criticis ferri possit , qui non cu- 
rent pro recentibus contra priscos decertare , sed 
tantum qui fuerint quaerere et quas ob causas tales 
fuerint. Forsan nobis post tot annos et tot rerum 
hominumque vices , e longinquo ipso velut e specula 
licet mente et oculis causam melius dijudicare, et vi- 
dere quantum informandae linguae latinisque litteris 
educandis profuerint Lucilius, Ennius Attiusque et 
alii quos ita viles Horatius habebat. 

Attamen non inopportunum eratexplicare quantum 

ab exactis distarent aiitiquorum libri. Certe viro illi 
plnrimum acuminis et constantiae fuit qui famam 
opinionemque negligere ausus est, et futurum poste- 
ritatis judicium adeo divinavit ut suum locum et 
prioribus poetis et novissimis certum assignaret. Hie 
fuit , nostra sententia , hujus belli quod Horatius 
gessit finis , haec utilitas , quam si commentariolo 
nostro paululum illustrare contigerit , nos non vanam 
omnino curam ei daturos fuisse sperabimus. 

Vidi ac perlegi, Lutetiye Parisiorunij in Sorbona, 
a. d. IV cal. Jun. ann. MDCCCLXXIV/ 

FacuUatis litterarum in Academia Parisiensi 
Decanus , 

PATIN. 

^ Typis mandetur : 

Academics Parisiensis Hecior, 

A. MOURIER. 



v*^ 



INDEX RERUM 



CAPUT I. — Unde orta fuerit Horatii cum veteribus poetis 

contentio 5 

CAPUT II. — Quis fuerit litterarum status circa primam Horatii 

aetatera 14 

CAPUT III. — De duobus sermonibus de Lucilio 27 

CAPUT IV. — De epistola ad Augustum 53 

CAPUT V. — De epistola ad Pisones 71 

CONCLUSIO 81 



-%rW\A/U- 



La RoGfcpilf. — Typ. A. SIRET. 



^^J^;;%;;*^ LMnorum »>m> ^^^^^Qnr Ik^^^^^I 










Wu 




If .' J9ti : 1 if t 

/ 


lkl-4. ^V/^W' 







